Lidija Koidula

Lidija Koidula (; dzimusi , mirusi ), īstajā vārdā Lidija Emīlija Florentīna Jannsena (Lydia Emilie Florentine Jannsen), bija igauņu dzejniece.

Viņas tēvs Johans Voldemārs Jansens izdeva laikrakstus, kuros Koidula veidoja literāro pielikumu, tajā tika publicēti viņas stāsti. Vēl rakstījusi sabiedrisko liriku, viņas patriotiskā dzeja veicināja igauņu nacionālās apziņas mošanos. Ir pirmo igauņu lugu autore, tiek uzskatīta par teātra dibinātāju Igaunijā. Vēl ir pirmo igauņu oriģinālbalāžu autore. Dzeja un citi darbi izdoti arī latviski.

Bija attēlota uz 100 kronu banknotes. Viņas piemiņai Pērnavā izveidots parks, kurā atrodas arī dzejniecei veltīts piemineklis. Pērnavā atrodas arī Koidulas memoriālais muzejs, kas izvietots ēkā, kur viņa dzīvojusi no 1850. līdz 1863. gadam.


Karls Roberts Jakobsons

Karls Roberts Jakobsons (; dzimis , miris ) bija igauņu rakstnieks, politiķis, pedagogs. Viens no nozīmīgākajiem cilvēkiem igauņu nacionālajā atmodas kustībā 19. gadsimta otrajā pusē.

No 1856. līdz 1859. gadam mācījies Valkas skolotāju seminārā. No 1863. līdz 1871. gadam strādājis par skolotāju. 1865. gadā sācis darboties publicistikā. 1872. gadā dibinājis Igaunijas literāro biedrību, bijis arī tās priekšsēdētājs. Sarakstījis vairākas mācību grāmatas, dzeju, lugas, tulkojis dažādus darbus.

Attēlots uz 500 Igaunijas kronu banknotes.


2015. gada NHL Visu zvaigžņu spēle

2015. gada NHL Visu zvaigžņu spēle bija 2014.—2015. gada sezonas NHL Visu zvaigžņu spēle, kas notika . Spēle norisinājās Nationwide Arena Kolumbusā, Ohaio štatā, ASV. Spēlē ar 17—12 uzvarēja Tēvsa komanda.

Kolumbusā paredzēts NHL Visu zvaigžņu spēli aizvadīt 2013. gadā, tomēr tā tika pārcelta par diviem gadiem NHL lokauta un 2014. gada olimpisko spēļu dēļ.

Līdz notika līdzjutēju balsojums. Latviešu hokejists Zemgus Girgensons no Bufalo "Sabres" bija pārliecinošs balsojuma līderis gan starp uzbrucējiem, gan starp visiem hokejistiem. Visi pieci pārējie līdzjutēju balsojumā izvēlētie hokejisti pārstāv vienu klubu Čikāgas "Blackhawks".


European Hit Radio Top 100 (2014)

Šis ir European Hit Radio 2014. gada noslēguma Top 100. Tops tika atskaņots radiostacijā European Hit Radio trešdien, 2014. gada 31. decembrī plkst. 12.00. Topu vadīja DJ Roberts Lejasmeijers.


Centrālais Bjarezinas līdzenums

Centrālais Bjarezinas līdzenums () ir līdzenums Baltkrievijas vidienē, daļa no Austrumeiropas līdzenuma. Izvietojies Minskas, Mogiļovas un Gomeļas apgabalu teritorijā Bjarezinas, Drucas un Pcičas upju baseinos. Platība ap 28 000 km², augstums 150—180 m vjl, pazeminoties no ziemeļiem uz dienvidiem. Morēnu pauguraines, plaši smiltāji, pazeminājumos — purvi. Ievērojamās platībās aramzeme, bet ir arī ievērojami skujkoku un jauktie meži, dienviddaļā — ozolu un skābaržu meži.


Oskars Brandenburgs

Oskars Ernests Kristians Brandenburgs (, dzimis , miris ) bija Bauskas pilsētas vadītājs no 1902. līdz 1918. gadam (ar pārtraukumiem).


Autoceļš V579

V579 autoceļš Rēzekne—Stoļerova—Kaunata ir Latvijas vietējais autoceļš, kas savieno Rēzekni caur Sprūževu un Stoļerovu ar Kaunatu. Autoceļš ir garš un klāts ar asfaltbetona un grants segumu. Ceļš šķērso Rēzeknes pilsētu un Rēzeknes novada Griškānu, Stoļerovas un Kaunatas pagastus.


Jāzeps Leitāns

Jāzeps Leitāns (dzimis 1901. gadā, miršanas gads nezināms) bija Bauskas pilsētas domes deputāts (1929), Bauskas pilsētas vecākais (1940-41).

Dzimis Kārsavā, sīkzemnieka ģimenē. Pabeidzis Pēterburgas reālskolu un studējis Pēterburgas tehnoloģiskajā institūtā. Neatkarīgajā Latvijā iesaistījies Bauskas kreiso un komunistisko organizāciju darbā.

1928. gada 16. septembrī Bauskas tirgus laukumā organizējis komunistu atbalstītāju mītiņu. 1928. gada 15-16. decembra pašvaldību vēlēšanās ievēlēts par Bauskas pilsētas domes deputātu no Bauskas pilsētas kreiso strādnieku kandidātu saraksta.

Par komunistisku propagandu 1929. gada sākumā arestēts. 1929. gadā tiesāts kā viens no Bauskas komunistu organizācijas locekļiem, kas kopš 1926. gada pilsētā izplatīja skrejlapiņas un izkāra sarkanos karogus. Jelgavas apgabaltiesa sākumā Leitānam piesprieda 5,5 gadus spaidu darbos, ko Tiesu palāta vēlāk mīkstināja uz 4 gadiem. Pēc atbrīvošanas strādājis par bruģētāju, vēlāk mašīnfabrikas "Imanta" čuguna lietuvē.

1940. gada 10. jūlijā ar Iekšlietu ministra Viļa Lāča rīkojumu iecelts par Bauskas pilsētas vecāko.


Posadasa

Posadasa () ir Argentīnas pilsēta valsts ziemeļaustrumu daļā pie robežas ar Paragvaju pie Paranas upes. Pilsēta atrodas 1003 kilometru attālumā no Argentīnas galvaspilsētas Buenosairesas un 1137 kilometru attālumā no Argentīnas otrās lielākās pilsētas Kordovas. Misjonesas provinces administratīvais centrs un lielākā pilsēta. Pilsētas kopējā platība ir 965 km², pēc 2010. gada datiem pilsētā dzīvo 275 029 iedzīvotāji, bet tās aglomerācijā 319 469 iedzīvotāji.


Lihtenšteinas pilsētu uzskaitījums

Šajā uzskaitījumā apkopotas visas Lihtenšteinas pilsētas. Pēc oficiālajiem datiem 2011. gadā Lihtenšteinā bija 11 pilsētas.

Visas pilsētas ir arī pašvaldības centrs, pašvaldības nosaukums sakrīt ar centra nosaukumu. Valsts galvaspilsētā - Vaducā un pilsētā Šānā dzīvo vairāk kā 5000 iedzīvotāju, savukārt pārējās 9 pilsētās iedzīvotāju skaits ir mazāk par 5000 iedzīvotāju.


Fumarolas

Fumarolas ( — 'dūmi') ir virs 200 °C sakarsēta tvaika un vulkānisko gāzu strūklas, kas izplūst no vulkāniskas izcelsmes plaisām. Par fumarolām sauc arī pašas atveres, no kurām izplūst šīs gāzes. Fumarolas iedala primārajās, kas rodas tieši no magmā izšķīdušajām gāzēm, un sekundārajās, kas nav tieši saistītas ar vulkānu, bet rodas no vēl neatdzisušas lavas.

Izšķir sausās augstas temperatūras fumarolas, skābās fumarolas (satur CO2, SO2 un citus skābos gāzveida oksīdus, kā arī HCl), sārmainās (satur amonjaku un salmiaku). Fumarolas, kas sastāv galvenokārt no sēra oksīdiem un sērūdeņraža, sauc par solfatārām. Zemas temperatūras fumarolas, kas bieži satur lielu daudzumu ogļskābās gāzes, sauc par mofetām. Sevišķi karstās (650—1000 °C) sausās fumarolas ūdens tvaiku praktiski nesatur, toties tajās ir sublimēti sārmu metālu halogenīdi (NaCl, KCl u.c.). Pārējo veidu fumarolas parasti satur diezgan daudz ūdens tvaika, kas tajās nonāk no gruntsūdeņiem, kuri atrodas starp karsto vulkānisko slāni un zemes virsmu. Fumarolu gāzes ir bīstamas cilvēka veselībai un dzīvībai.

Daudz fumarolu mēdz būt rajonos ar lielu vulkānisko aktivitāti, piemēram, Jeloustonas nacionālajā parkā vai Desmittūkstoš dūmu ielejā.


Eirāzijas ekonomiskā savienība

Eirāzijas ekonomiskā savienība (, , , , , ЕАЭС) ir starptautiska ekonomiskā apvienība bijušās Padomju Savienības teritorijā Eirāzijā, par kuras izveidi Eirāzijas Ekonomiskās Kopienas vietā vienojās Baltkrievijas, Kazahstānas un Krievijas Federācijas prezidenti. Līgums par savienības izveidi stājās spēkā . tai pievienojās arī Armēnija, bet — Kirgizstāna.

Eirāzijas ekonomiskajai savienībai ir kopējais ekonomiskais tirgus, dibināšanas laikā sastāvā dzīvoja 183 miljoni cilvēku, tā kopējais iekšzemes kopprodukts pārsniedza 4 triljonus ASV dolāru.


Alēns Renē

Alēns Renē (; dzimis , miris ) bija franču kinorežisors.

Izglītību ieguvis Augstākajā kinoizglītības institūtā Parīzē. Debitējis ar 1948. gada īsfilmu "Van Gogs", kas saņēma Amerikas Kinoakadēmijas balvu kategorijā labākā īsfilma. 20. gadsimta 50. gadu beigās sācis uzņemt mākslas filmas. Uzņēma tādas filmas kā "Hirosima — mana mīla" (Hiroshima mon amour, 1959), "Pērn Marienbādē" (1961), "Miriela" (Muriel ou le Temps d'un retour, 1963). Viņu saista ar franču jauno vilni, kaut gan pats sevi nepieskaitīja šai kustībai. Vēlāk vairs tik ļoti nepievērsās politiskajiem tematiem, bet veidoja dažādu darbu adaptācijas. Saņēmis dažādus apbalvojumus, divas reizes atzīts par labāko režisoru Cēzara balvu pasniegšanas ceremonijā.

Miris Parīzē.


Maurīcijas piekūns

Maurīcijas piekūns (Falco punctatus) ir piekūnu dzimtas (Falconidae) plēsīgais putns. Tā ir viena no 37 piekūnu gints sugām. Endēma Maurīcijas salai, kur tas sastopams dienvidrietumu plakankalnes mežos, klintīs un aizās.

Nesenā pagātnē suga atradās uz pilnīgas izmiršanas robežas, 1974. gadā bija atlikuši tikai 4 Maurīcijas piekūni. Džeralda Darela dibinātā Maurīcijas savvaļas fonda un Darela zoodārza veiksmīgi īstenotā aizsardzības un pavairošanas programma ļāva lēnām atjaunot stabilu piekūna populāciju.


Žoržs Meljess

Marī Žoržs Žans Meljess (; dzimis , miris ) bija franču iluzionists un režisors, viens no pirmajiem franču mēmā kino autoriem. Savā darbībā izmantojis jaunus kinematogrāfiskos izteiksmes līdzekļus, piemēram, stopkadrus, palēnināto un paātrināto kadru, kašēto kadru. Bija viens no pirmajiem vizuālo efektu veidotājiem.

Sākumā Meljess bijis iluzionists, strādājis teātrī. 1896. gadā uzsāka "dzīvo bildīšu" — filmu — uzņemšanu. 1896. gadā izveidoja vienu no pirmajām kinostudijām pasaulē. Laikā no 1896. līdz 1913. gadam kopumā uzfilmējis ap 500 filmām, kas pēc garuma ir ļoti dažādas — no vienas minūtes līdz 40 minūtēm. Meljesa daiļrades uzplaukums ilga no 1902. līdz 1908. gadam, kad viņš radījis dažādas fantastikas filmas. Pazīstamākās no tām ir īsfilmas "Ceļojums uz Mēnesi" (Le voyage dans la lune, 2002) un "Neiespējamais ceļojums" (Le voyage à travers l'impossible, 2004), uzņemtas pēc Žila Verna darbu motīviem; Les quatre cents farces du diable (1906); Le locataire diabolique (1909). Filmējis arī vēsturiskas drāmas, iemūžinājis sava laika vēsturiskos notikumus.

1923. gadā bankrotējis, neizturot lielo filmu konkurenci. Lielākā daļa viņa filmu bija pazudušas. Viņš vairs neparādījās sabiedrībā un tika aizmirsts. Meljess bija spiests pelnīt iztiku citādos veidos, piemēram, 20. gadsimta 20. gadu vidū Meljess strādāja par saldumu un rotaļlietu pārdevēju Parīzes Monparnasas dzelzceļa stacijas veikalā. Bet tad daži žurnālisti uzsāka viņa darbu izpēti un atrada viņu. 1929. gada decembrī tika parādīta viņa filmu retrospekcija. 1931. gadā Meljess saņēma Goda Leģiona ordeni, ko viņam pasniedza Luī Limjērs. Dzīves pēdējos gados Meljess bieži konsultēja jaunos režisorus.

Meljess mira no vēža 1938. gada 21. janvārī. Apglabāts Perlašēza kapsētā.


Ivodzimas kauja

Ivodzimas kauja bija kauja Otrajā pasaules karā, kas ilga no 1945. gada 19. februāra līdz 26. martam. Kaujas laikā ASV Bruņotie spēki ieņēma Japānas impērijai piederošo Ivodzimas salu. Amerikāņi vēlējās ieņemt salu kopā ar tās trim lidlaukiem, jo bija stratēģiski svarīga vieta kā karabāze, lai vēlāk uzbruktu Japānas lielajām salām.

Pēc kara populāru kļuva Džo Rozentāla Suribači kalna virsotnē uzņemtā fotogrāfija "Karoga pacelšana Ivodzimā".


Berlīnes kauja

Berlīnes kauja bija pēdējā lielā ofensīva Eiropas karadarbības laukā Otrajā pasaules karā. Tā ilga no 1945. gada 16. aprīļa līdz 2. maijam, kaujā uzvaru guva PSRS karaspēks.

Pēdējā Sarkanās Armijas uzbrukuma mērķis bija virzība līdz Elbas krastiem un visas vāciešu organizētās pretestības likvidēšana savā ceļā, tajā skaitā Berlīnes ieņemšana un tās aizstāvju neitralizēšana.Šo uzdevumu realizācijai maršali Georgijs Žukovs un Ivans Koņevs varēja sūtīt uzbrukumā apmēram 1 640 000 cilv., 41 600 lielgabalus un mīnmetējus, 6300 tankus un varēja izmantot 3 gaisa armijas ar 8400 lidmašīnu.

Pretī vācieši varēja sūtīt septiņas tanku un 65 kājnieku divīzijas (ar dažādu kaujasspēju līmeni), kā arī apmēram 100 atsevišķu bataljonu vai divizionu (kopā apmēram pusmiljonu cilvēku). Pamatā pilsētas aizstāvju spēkus veidoja iznīcināto divīziju personālsastāvs vai jaunveidotas vienības no pensionāriem, jauniešiem, slimajiem un ievainotajiem, bieži vien propagandas samusinātu cilvēku vai notiesāto savāktu no cietumiem un nometnēm un SS vienību sadzītu ierakumos, nosūtīti no bunkuriem kas atradās Reihskancelejā ar pavēli izveidot vēl vienu armiju uz reiha drupām.

padomju spēki uzsāka uzbrukumu Berlīnei. Uzbrukuma beigās viņi apstājās pie Oderas upes, apmēram 60 km uz austrumiem no Berlīnes. Aizsardzības gatavošana Berlīnes nomalē tika uzsākta 20. martā. Pirms galvenās kaujas Berlīnē padomju karaspēks spēja ielenkt pilsētu. tika uzsākta Berlīnes centra bombardēšana, tika veikti arī citi uzbrukumi. Vācu spēki nebija labi organizēti, aprīkoti. Nākamo dažu dienu laikā padomju spēki ātri virzījās uz priekšu un sasniedza pilsētas centru.

Pirms kaujas beigām Vācijas vadonis Ādolfs Hitlers un vairāki viņa sekotāji izdarīja pašnāvību. Pilsētas aizstāvji beigu beigās padevās 2. maijā, tomēr cīņas turpinājās līdz 8. maijam (PSRS tobrīd jau bija 9. maijs), kas arī ir Otrā pasaules kara beigas Eiropā.


Radko Dmitrijevs

Radko Dmitrijevs (, — ) bija bulgāru virsnieks, dienējis Bulgārijas Karalistes un Krievijas Impērijas armijā.


Nūbija

Nūbija ir sens reģions pie Nīlas upes, kas atrodas mūsdienu Sudānas ziemeļos un Ēģiptes dienvidos. Nūbiju līdz 4. gadsimtam un klasiskās ēras laikā senie ēģiptieši sauca par Kušu, senie grieķi — par Etiopiju.

Ir pastāvējušas vairākas nūbiešu karalistes, no kurām pēdējā izjuka 1504. gadā, kad Nūbija tika sadalīta starp Ēģipti un Sennaras sultanātu. Nūbija atkal kļuva par vienotu reģionu osmaņu pārvaldītajā Ēģiptē 19. gadsimtā.


Nāsira ezers

Nāsira ezers (, ) ir ūdenskrātuve Ēģiptes dienvidos un Sudānas ziemeļos, viens no lielākajiem cilvēka izveidotajiem ezeriem pasaulē. Ezers radies būvējot Asuānas aizsprostu. Platākajā vietā, kura atrodas pie ziemeļu tropu loka, ezera platums sasniedz 35 km, bet garums — 550 km.

Nāsira ezera apzīmējums pārsvarā tiek lietots Ēģiptē, Sudānā to dēvē par Nūbijas ezeru (, ). Ūdenskrātuves platība ir 5250 km. Nosaukts viena no 1952. gada Ēģiptes revolūcijas līderiem un Ēģiptes otrā prezidenta Gamāla Abdela Nāsera vārdā. Pirms ūdenskrātuves rakšanas tika pārvietoti Abū Simbelas tempļi, tomēr citi Senās Ēģiptes pieminekļi un citi veidojumi pašlaik atrodas ezera dibenā.


Sērpenta

Sērpenta ( — 'Čūsku sala') ir neapdzīvota Maurīcijai piederoša vulkāniska sala Indijas okeānā. Atrodas 2,6 km uz ziemeļiem no nedaudz lielākās Raundas salas, ar kuru kopā veido dabas rezervātu. Kopš 2001. gada putniem nozīmīga vieta.


Frankenšteins

"Frankenšteins jeb jaunais Prometejs" () ir angļu rakstnieces Mērijas Šellijas romāns par zinātnieku Viktoru Frankenšteinu, kas zinātniska eksperimenta rezultātā rada lielu, grotesku radību. Šellija romāna rakstīšanu uzsāka 18 gadu vecumā, pabeidza to pēc diviem gadiem. Pirmais stāsta izdevums tika publicēts anonīmi 1818. gadā Londonā. Šellijas vārds tika minēts grāmatas otrajā izdevumā, kas 1823. gadā iznāca Parīzē.

Šellija ceļoja pa Eiropu 1814. gadā, bija apstājusies Gernšeimas pilsētā, kas atrodas tikai 17 km attālumā no Frankenšteina pils, kur divus gadsimtus iepriekš alķīmiķis veica dažādus eksperimentus. Vēlāk Šellija ceļoja Ženēvas reģionā, kur arī notiek liela daļa romāna darbības. Šajā laikposmā biežs viņas sarunu temats bija galvanisms un citas līdzīgas okultisma idejas. Viņa kopā ar savu vīru Persiju Bišu Šelliju, Baironu un Džonu Polidori sacentās par labākā šausmu stāsta radīšanu. Šellijai, sapnī redzējusi zinātnieku, kas rada dzīvību, bet vēlāk viņu pašu šausmina radītais. Tā radās ideja stāstam.

Pēc grāmatas izdošanas ar vārdu Frankenšteins tika apzīmēts pats briesmonis, nevis viņa radītājs, tomēr pašā romānā briesmonim netiek dots vārds. Runājot ar Viktoru Frankenšteinu, briesmonis pats sevi sauc par "tava [Viktora Frankenšteina] darba Ādamu". Frankenšteina briesmonis ir kļuvis par populāru tēlu populārajā kultūrā, stāsts ir vairākas reizes ticis ekranizēts, uzvests teātrī.


Centrālais Melnzemes rezervāts

Vasīlija Aļohina Centrālais Melnzemes valsts dabas biosfēras rezervāts () ir stingra aizsardzības režīma dabas rezervāts Krievijā, Kurskas apgabalā. Izvietojies Viduskrievijas augstienes dienvidrietumos mežastepes zonā Streļecas stepē. Kopējā platība ir 5287,4 ha; sastāv no sešiem klāsteriem. Izveidots 1935. gadā stepes un mežastepes ekosistēmu aizardzībai pēc Maskavas universitātes profesora Vasīlija Aļohina iniciatīvas, kura vārdā rezervāts vēlāk nosaukts.


Elisa sala

Elisa sala ir sala Ņujorkas Aperbejā ASV. Agrāk (1892—1954) šis bija ASV galvenais imigrantu uzņemšanas centrs. Atrodas apmēram 1,6 km uz dienvidrietumiem no Manhatanas salas un 400 m uz austrumiem no Ņūdžersijas krasta. Elisa sala ir 11 ha liela. Kopš 1990. gada uz salas atrodas imigrācijas muzejs. Kopā ar Brīvības salu veido Brīvības statujas nacionālo pieminekli. Ilgu laiku uzskatīta par Ņujorkas štatā ietilpstošu salu, 1998. gadā ASV Augstākā tiesas lēmumā ir konstatēts, ka lielākā daļa salas atrodas Ņūdžersijā.

Pirmā imigrante, kas izgājusi cauri Elisa salai, bija 15 gadus vecā Enija Mūra no Īrijas, kura šeit ieradās ar kuģi Nevada . Pēdējā persona, kas izgājusi cauri Elisa salai, bija norvēģis Ārne Pētešens 1954. gadā.


Voldemārs Šļakota

Voldemārs Šļakota (dzimis ) ir latviešu uzņēmējs un Atmodas laika aktīvists.

Dzimis 1949. gada 22. februārī Rēzeknes rajona Kaunatas ciemā. 1973. gadā tika iecelts par padomju saimniecības "Vecumi" direktoru, kur strādāja līdz 1990. gadam. Atmodas laikā iesaistījās Tautas frontes Balvu nodaļas darbībā, 1989. gadā tika ievēlēts par PSRS tautas deputātu 297. Alūksnes nacionāli teritoriālajā vēlēšanu apgabalā.

No 1990. līdz 1992. gadam Voldemārs Šļakota pildīja Balvu rajona izpildkomitejas priekšsēdētāja pienākumus. Bijis uzņēmējs, vadījis savu zemnieku saimniecību. 2010. gadā apbalvots ar IV šķiras Triju Zvaigžņu ordeni.

Voldemāra Šļakotas brālis Kazimirs Šļakota ir pazīstams Latvijas valsts darbinieks un politiķis.


Cetiņe

Cetiņe () ir pilsēta Melnkalnes dienviddaļā, valsts vēsturiskā galvaspilsēta un valsts prezidenta rezidence. Izvietojusies nelielā karsta līdzenumā Lovčena kalna pakājē 34 km no valsts administratīvās galvaspilsētas Podgoricas.


Lietuvas eiro monētas

Lietuvas eiro monētas ir eiro monētas, kuras ir izdevusi Lietuva. Tās laistas apgrozībā 2015. gada 1. janvārī, pēc tam, kad Lietuva bija pievienojusies Eirozonai.


Šļakota

Kazimirs Šļakota, latviešu politiķis, bijis ministrs vairākās Latvijas valdībās (dzimis 1947); Voldemārs Šļakota, latviešu uzņēmējs un sabiedriskais darbinieks, PSRS tautas deputāts (dzimis 1949).


Darels Krievijā (filma)

"Darels Krievijā" ir britu televīzijas kanāla "Channel 4" trīspadsmit sēriju dokumentālā filma par slavenā angļu dabaszinātnieka, rakstnieka un Džērsijas zoodārza dibinātāja Džeralda Darela ciemošanos Padomju Savienībā. Raidījuma vadītāji bija pats Darels un viņa sieva Lī Darela. Pirmizrāde notika 1986. gadā.

Filmēšana notika 1984./85. gadā. Tās laikā filmēšanas grupa pabija dažādos Padomju Savienības nostūros, kuru laikā apmeklēja vairākus dabas rezevātus, sākot no arktiskās tundras līdz Vidusāzijas tuksnešiem un Baikālam.


Amūras ezis

Amūras ezis (Erinaceus amurensis) ir ežu dzimtas (Erinaceidae) suga, kas pieder pie Eirāzijas ežu ģints. Tas mājo Tālajos Austrumos: Amūras apgabalā un Piejūras novadā Krievijā, Mandžūrijā Ķīnā un Korejas pussalā. Ārēji tas līdzinās brūnkrūtainajam ezim (Erinaceus europaeus), tikai ir par to gaišāks. Vēl nesenā pagātnē Amūras ezis tika uzskatīts par brūnkrūtainā eža pasugu.


Liesma (izdevniecība)

Izdevniecība "Liesma" bija 20. gadsimta beigās pastāvošs uzņēmums, kas darbojās kā grāmatu izdevniecība. Tas tika izveidots 1944. gada oktobrī kā Grāmatu apgāds, bet 1946. gada augustā tika pārdēvēts par Latvijas Valsts izdevniecību (LVI). 1965. gada janvārī tas ieguva nosaukumu "Liesma", ar ko bija pazīstams līdz pat uzņēmuma pastāvēšanas beigām. 1996. gada 18. janvārī uzņēmumu nodeva privatizācijai un pēc pusotra gada atzina par maksātnespējīgu. Uzņēmuma likvidācijas process tika pabeigts 2001. gada 22. jūnijā.

Latvijas Valsts izdevniecības darbības laikā uzņēmums izdeva visu veidu literatūru, bet vēlāk, kļūstot par izdevniecību "Liesma", koncentrējās vienīgi uz daiļliteratūras izdošanu, kamēr cita veida literatūru izdeva citas, no šī uzņēmuma laika gaitā atdalītas izdevniecības. Par zinātnisko literatūru bija atbildīga izdevniecība "Zinātne", mācību grāmatām — "Zvaigzne", populārzinātnisko literatūru — "Avots", bet enciklopēdijas izdeva "Galvenā enciklopēdiju redakcija".

Kļūstot par specializētu izdevniecību, "Liesma" izdeva gan oriģinālliteratūru, gan arī ārzemju autoru tulkotos darbus, kopoto rakstu krājumus un izlases, monogrāfijas, kritikas gadagrāmatas un dažādu mākslas nozaru albumus. "Liesma" ir izdevusi arī vairākas grāmatu sērijas, to vidū "Piedzīvojumi. Fantastika. Ceļojumi", "Ievērojamu cilvēku dzīve", "Brīnumzeme", "Stāsti par vēsturi" un "Stāsti par dabu".


Daugavpils teātris

Daugavpils teātris ir Daugavpils profesionālais teātris, kas dibināts . Iestudējumi notiek latviešu, krievu un latgaliešu valodā. Repertuārā ir uzvedumi pieaugušajiem un bērniem.


Mairs Četmens

Mairs Dežuans Četmens (; dzimis Gārlendā, Teksasas štatā, ASV) ir bijušais amerikāņu basketbolists, spēlēja saspēles vadītāja pozīcijā. Savu starptautisko karjeru sāka un beidza Latvijas Basketbola līgas klubā BK Ventspils.

2007. gadā kopā ar Maskavas "Dinamo" viņš izcīnīja ULEB Eirokausu. 2010.-2011. gada sezonā, kad M. Četmerns pārstāvēja Stambulas "Beşiktaş", viņš spēlēja kopā ar NBA leģendu Allenu Aiversonu.

2014. gadā, pēc izlaistas sezonas, basketbolists atgriezās savā pirmajā klubā Ventspilī. 2014. gada 26. novembrī M. Četmens kļuva par ULEB Eirokausa visu laiku visrezultatīvāko spēlētāju. Drīz pēc tam beidza profesionāla basketbolista karjeru.

2015. gadā dopinga analīzes uzrādīja marihuānas pēdas. Lai arī sportists beidza karjeru, tika piešķirta divu gadu diskvalifikācija.


DHL Aero Expreso

DHL Aero Expreso S.A. ir Panamas kravas lidsabiedrība. Mītnes vieta atrodas Tokumenas starptautiskajā lidostā. Dibināta 1996. gadā.

Lidsabiedrības īpašnieki ir Panamā reģistrētais Felix Picardi (51 %) un Nīderlandē reģistrētais DHL Worldwide Express B.V. (49 %).

Lidsabiedrība dibināta 1996. gada februārī. Lidojumus sāka 1996. gada augustā. Sākotnēji tie bija čarterreisi, bet 1996. gada 7. novembrī sākti regulāri reisi.


Maikls Olsberijs

Maikls Tainers Olsberijs (Michael Tyner Alsbury; dzimis , miris ) bija ASV inženieris un izmēģinātājpilots. Darbojies aerokosmiskajā uzņēmumā Scaled Composites.

Jau no bērbības Olsberiju aizrāva aviācija. Viņš ieguva pilota licenci 23 gadu vecumā. Vēlāk iegūtas citas pilota kvalifikācijas.

Kalifornijas politehniskajā valsts universitātē ieguvis bakalaura grādu aeronautikas inženierijā.

1998. gadā Olsberijs sāka strādāt Scaled Composites par inženieri un izmēģinātājpilotu. Veicis vairākus lidojumus ar raķešplānu SpaceShipTwo VSS Enterprise. 2014. gada 31. oktobrī VSS Enterprise izmēģinājumu lidojumā kopā ar Pītu Sīboldu raķešplāns avarēja. Maikls Olsberijs gāja bojā, bet Sīboldam izdevās katapultēties un viņš ar smagiem ievainojumiem tika nogādāts slimnīcā.


Sudānas ģerbonis

Sudānas Republikas ģerbonis ir viens no mūsdienu Sudānas valsts simboliem. Ieviests 1985. gadā. Ģerbonī attēlots sekretārputns, kas nes Mahamada Ahmada, pašpasludinātā mahdi, valdīšanas laika vairogu, kurš valdīja neilgu laiku Sudānā 19. gadsimtā.

Ģerbonis ir arī Sudānas Republikas prezidenta zīmogs zelta krāsā, kas ir attēlots uz prezidenta karoga un transportlīdzekļiem, kuri pārvadā prezidentu.

Sekretārputns ģerbonim tika izvēlēts, jo tas vislabāk raksturo valsti. Pirms tam tika izskatīti arī Saladīna ērgļa un Kuraišīta vanaga atveidojumiem, kas sastopami vairākos arābu valstu ģerboņos un tiek asociēti ar arābu nacionālismu.


Cresa

Cresa () ir Horvātijai piederoša sala Adrijas jūrā. Izvietojusies Dalmācijas piekrastē, Kvarnera līcī, 4 km plats jūras šaurums rietumos to atdala no Istras pussalas, Kvarneriča šaurums austrumos — no Dalmācijas krasta, administratīvi ietilpst Piejūras-kalnu županijā. Salas reljefs kalnains, augstākais punkts ir Gorice (648 m vjl). Kopā ar Krkas salu tiek uzskatītas par lielākajām Adrijas jūras salām — to aprēķinātā platība ir identiska: 405,78 km². No Lošiņas salas dienvidos Cresu atdala mākslīgs kanāls, ko šķērso paceļamais tilts. Ar Krkas salu un Istras pussalu Cresu savieno prāmja satiksme. Populārs tūristu galamērķis.


Autoceļš V580

V580 autoceļš Rēzekne—Ciskādi—Ružina ir Latvijas vietējais autoceļš, kas savieno Rēzekni caur Ciskādiem ar autoceļu P59 Tiskādos. Autoceļš ir garš un klāts ar asfaltbetona un grants segumu. Ceļš šķērso Rēzeknes pilsētu un Rēzeknes novada Ozolmuižas, Sakstagala un Silmalas pagastus.


Biafo

Biafo šļūdonis ir 66 km garš šļūdonis Karakoruma dienvidrietumu nogāzē, uz rietumiem no tā augstākās virsotnes K2. Šļūdonis sākas ar Hispara šļūdoni, iekļaujoties kopējā baseinā. Biafo šļūdonis virzās Indas pietekas Šigaras virzienā.


Rūdolfa iela

Rūdolfa iela ir Rīgas iela Latgales priekšpilsētas Grīziņkalna apkaimē. Rūdolfa iela sākas pie Pērnavas ielas krustojuma un beidzas pie Sapieru ielas. Rīgas kartēs iezīmēta kopš 1885. gada ar savu tagadējo nosaukumu.


Biaknabato pakts

Biaknabato pakts bija Filipīnu revolūcijas (1896–1897) laikā noslēgta vienošanās starp Filipīnu, kas tobrīd bija Spānijas impērijas kolonija, ģenerālgubernatoru un filipīniešu revolucionāriem, kas paredzēja nemieru pārtraukšanu reģionā.

Pakts tika noslēgts 1987. gada 14. decembrī, netālu no Filipīnu galvaspilsētas Manilas, nosaukts atbilstoši Biaknabato pilsētai, kur atradās Emilio Aginabldo vadītā revolucionāru valdība. Saskaņā ar Biaknabato paktu revolucionāri apņēmās pārtraukt pretošanos, saņemot kompensāciju, lai emigrētu. Lai arī revolucionāri pameta valsti, vienošanās netika pildīta, jo jau 1898. gada februārī filipīnieši atsāka cīņu par pašnoteikšanos.


Čada ieplaka

Čada ieplaka ir beznoteces baseins Āfrikā, Sahāras dienvidu malā. Izvietojusies Āfrikas platformas lēzenā ieliecē ar kvartāra upju un ezeru sanesām. Līdzens reljefs ar vidējo augstumu 155—300 m, malas lēzeni pacelts, ziemeļu malā paceļas Tībestī kalniene. Lielāko daļu teritorijas aizņem tuksnesis un savanna. Ieplakas vidusdaļā izvietojies Čada ezers, bet Čada ieplakas zemākā vieta ir Bodeles ieplaka Tībestī dienvidu pakājē.


Lapu krāsu maiņa rudenī

Lapu krāsu maiņa parasti tiek novērota rudenī mērenās joslas lapu koku mežos. Ilgu laiku tika uzskatīts, ka lapu krāsas maiņa ir to novecošanas blakusefekts, bet ir radušās vairākas hipotēzes, kas varētu izskaidrot šo procesu. Tomēr lapu krāsu maiņa rudenī vēl nav pilnīgi izpētīts process.


Sekretārputns

Sekretārputns (Sagittarius serpentarius) ir liela auguma, pamatā uz zemes dzīvojoša vanagveidīgo putnu suga, kas ir vienīgā suga sekretārputnu dzimtā (Sagittariidae). Tas ir endēms Āfrikas putns, kas mājo savannā uz dienvidiem no Sahāras tuksneša. Saskaņā ar Starptautiskās dabas un dabas resursu aizsardzības savienības (IUCN) datiem sekretārputns ir iespējami apdraudēta putnu suga (). Mūsdienās vairs nav sastopams Gambijā, bet par tā izplatību Gvinejā–Bisavā trūkst datu.

Sekretārputns ir Sudānas un Dienvidāfrikas nacionālais putns un attēlots abu valstu ģerboņos.


Mērkaķa pašbildes

Mērkaķa pašbildes ir fotogrāfiju sērija, ko, izmantojot dabas fotogrāfa Deivida Sleitera uzstādīto ekipējumu, uzņēma Celebesas makaku mātīte. Šo attēlu ievietošana Vikikrātuvē 2014. gada vidū izraisīja strīdu par autortiesībām un to, vai tās var attiekties uz darbiem, kurus nav veidojuši cilvēki. Sleitera autortiesību pieteikumu apstrīdēja vairākas personas un organizācijas, pamatojot to ar izpratni, ka autortiesības pieder darba autoram un ja tas nav cilvēks, tad tam nevar piederēt autortiesības. 2014. gada decembrī ASV Autortiesību birojs paziņoja, ka uz darbiem, kurus nav veidojis cilvēks, neattiecas ASV autortiesību likums.


Dejo ar zvaigzni! 1

"Dejo ar Zvaigzni! 1" ir televīzijas šova "Dejo ar zvaigzni!" pirmā sezona. Šis šovs tika pārraidīts televīzijas kanālā TV3 no 2007. gada 4. februāra. Raidījuma vadītāji: Agnese Zeltiņa un Valērijs Mironovs.


Ušvaja

Ušvaja () ir Argentīnas pilsēta valsts dienvidos. Pilsēta atrodas Ugunszemes arhipelāga dienvidu daļā, pilsētas ziemeļos atrodas Martiala kalni, bet dienvidos Bīgla šaurums. Pilsēta atrodas 3260 kilometru attālumā no Argentīnas galvaspilsētas Buenosairesas. Tjerra del Fuego provinces administratīvais centrs.

Ušvaja tiek uzskatīta par vistālāk uz dienvidiem esošo pasaules pilsētu. Pilsēta ir dibināta 1884. gada 12. oktobrī.


63 (skaitlis)

63 (sešdesmit trīs) ir naturāls skaitlis, kas veselo skaitļu rindā atrodas starp 62 un 64. Gada sešdesmit trešā diena ir 4. marts.

Romiešu skaitļu sistēmā sešdesmit trīs tiek pierakstīts šādi — LXIII, bet binārajā skaitīšanas sistēmā sešdesmit trīs ir 111111₂, oktālajā skaitīšanas sistēmā — 77₈ un heksadecimālajā skaitīšanas sistēmā — 3F₁₆. Sešdesmit trīs ir nepāra skaitlis.

Ķīmisko elementu periodiskajā tabulā sešdesmit trešais ir eiropija (Eu) atomskaitlis. Tas ir Filipīnu starptautiskais tālsarunu kods.


65 (skaitlis)

65 (sešdesmit pieci) ir naturāls skaitlis, kas veselo skaitļu rindā atrodas starp 64 un 66. Gada sešdesmit piektā diena ir 6. marts.

Romiešu skaitļu sistēmā sešdesmit pieci tiek pierakstīts šādi — LXV, bet binārajā skaitīšanas sistēmā sešdesmit pieci ir 1000001₂, oktālajā skaitīšanas sistēmā — 101₈ un heksadecimālajā skaitīšanas sistēmā — 41₁₆. Sešdesmit pieci ir nepāra skaitlis.

Ķīmisko elementu periodiskajā tabulā sešdesmit piektais ir terbija (Tb) atomskaitlis. Tas ir Singapūras starptautiskais tālsarunu kods.


66 (skaitlis)

66 (sešdesmit seši) ir naturāls skaitlis, kas veselo skaitļu rindā atrodas starp 65 un 67. Gada sešdesmit sestā diena ir 7. marts.

Romiešu skaitļu sistēmā sešdesmit seši tiek pierakstīts šādi — LXVI, bet binārajā skaitīšanas sistēmā sešdesmit seši ir 1000010₂, oktālajā skaitīšanas sistēmā — 102₈ un heksadecimālajā skaitīšanas sistēmā — 42₁₆. Sešdesmit seši ir pāra skaitlis.

Ķīmisko elementu periodiskajā tabulā sešdesmit sestais ir disprozija (Dy) atomskaitlis. Tas ir Taizemes starptautiskais tālsarunu kods.


67 (skaitlis)

67 (sešdesmit septiņi) ir naturāls skaitlis, kas veselo skaitļu rindā atrodas starp 66 un 68. Gada sešdesmit septītā diena ir 8. marts.

Romiešu skaitļu sistēmā sešdesmit septiņi tiek pierakstīts šādi — LXVII, bet binārajā skaitīšanas sistēmā sešdesmit septiņi ir 1000011₂, oktālajā skaitīšanas sistēmā — 103₈ un heksadecimālajā skaitīšanas sistēmā — 43₁₆. Sešdesmit septiņi ir nepāra skaitlis.

Ķīmisko elementu periodiskajā tabulā sešdesmit septītais ir holmija (Ho) atomskaitlis.


68 (skaitlis)

68 (sešdesmit astoņi) ir naturāls skaitlis, kas veselo skaitļu rindā atrodas starp 67 un 69. Gada sešdesmit astotā diena ir 9. marts.

Romiešu skaitļu sistēmā sešdesmit astoņi tiek pierakstīts šādi — LXVIII, bet binārajā skaitīšanas sistēmā sešdesmit astoņi ir 1000100₂, oktālajā skaitīšanas sistēmā — 104₈ un heksadecimālajā skaitīšanas sistēmā — 44₁₆. Sešdesmit astoņi ir pāra skaitlis.

Ķīmisko elementu periodiskajā tabulā sešdesmit astotais ir erbija (Er) atomskaitlis.


69 (skaitlis)

69 (sešdesmit deviņi) ir naturāls skaitlis, kas veselo skaitļu rindā atrodas starp 68 un 70. Gada sešdesmit devītā diena ir 10. marts.

Romiešu skaitļu sistēmā sešdesmit deviņi tiek pierakstīts šādi — LXIX, bet binārajā skaitīšanas sistēmā sešdesmit deviņi ir 1000101₂, oktālajā skaitīšanas sistēmā — 105₈ un heksadecimālajā skaitīšanas sistēmā — 45₁₆. Sešdesmit deviņi ir nepāra skaitlis.

Ķīmisko elementu periodiskajā tabulā sešdesmit devītais ir tūlija (Tm) atomskaitlis. 69 ir seksa poza.


Slovāki

Slovāki () ir viena no Eiropas nācijām, kas galvenokārt dzīvo Centrāleiropā. Slovākijas pamatiedzīvotāji, veido 85,7% no kopējā valsts iedzīvotāju skaita. Runā slovāku valodā. Etniski slovāki pieder indoeiropiešu saimes slāvu grupas rietumslāvu apakšgrupai. To tuvākie etniskie radinieki ir čehi.

Lielākā daļa slovāku dzīvo Slovākijā, kur mīt vairāk kā 4,3 miljoni slovāku. Ārpus Slovākijas visvairāk slovāku mīt ASV, Čehijā, Kanādā, Lielbritānijā, Serbijā, Ungārijā un citur.

Slovākijā lielākā daļa jeb 87% ir ticīgie. Lielākā reliģiskā kopiena ir katoļi, kam pieder 73%, tam seko protestanti ar 10,8%, bet pie citām reliģijām pieder 3,2% slovāku.


Islandes pilsētu uzskaitījums

Šajā uzskaitījumā apkopotas Islandes pilsētas.

Atsevišķas pilsētas ir arī pašvaldības. Tomēr lielākajā daļā pašvaldību atrodas vairākas pilsētas. Islandē ir 14 neatkarīgās pilsētas.


Bodžera scinks

Bodžera scinks, arī Bodžerija scinks (Gongylomorphus bojerii) ir scinku dzimtas ķirzaka, kas endēma Maurīcijai.


Sudānas himna

Nahnu Jund Allah Jund Al-watan (, latviski — 'Mēs esam Dieva un savas zemes armija') ir Sudānas valsts himna. Pieņemta 1956. gadā līdz ar neatkarības iegūšanu no Lielbritānijas, līdz tam tā bija koloniālo Sudānas Aizsardzības spēku himna.


Valodu uzskaitījums pēc pratēju skaita

Valodu uzskaitījumā iekļautas tās valodas, kuras prot vismaz 30 miljoni cilvēku. Vairāk nekā puse no pasaules iedzīvotājiem prot trīspadsmit izplatītākās valodas.


Makss Pačioreti

Maksimiliāns Kolenda Pačioreti (; dzimis ) ir amerikāņu hokejists, kreisās malas uzbrucējs, ASV hokeja izlases dalībnieks. Pašlaik (2022) Pačioreti spēlē Nacionālās hokeja līgas kluba Karolīnas "Hurricanes" sastāvā.


2. Kinoakadēmijas balva

2. Kinoakadēmijas balva tika pasniegta Losandželosas viesnīcā Ambassador Hotel. Balvu pasniegšanas ceremonija tika pārraidīta pa radio. Ceremoniju rīkoja Kino mākslas un zinātnes akadēmija, un nominācijām tika izvirzītas filmas, kas izlaistas laika posmā no 1928. gada 1. augusta līdz 1929. gada 31. jūlijam.

Tā kā ceremonija notika astoņus mēnešus pēc filmu atlases perioda beigām, tika nolemts, ka 3. Kinoakadēmijas balva notiks 1930. gada novembrī, lai pēc iespējas pietuvinātu ceremonijas laiku izlaisto filmu atlases nobeigumam. Tādējādi 1930. gads ir vienīgais gads, kurā notika divas balvu pasniegšanas ceremonijas.

Otrajā ceremonijā salīdzinājumā ar pirmo tika ieviestas vairākas izmaiņas. Galvenā izmaiņa bija tāda, ka iepriekš netika izziņoti balvu ieguvēji. Arī nomināciju skaits tika samazināts no divpadsmit uz septiņām.

2. Kinoakadēmijas balva ir unikāla ar to, ka nebija nekādu oficiālu nomināciju tikai uzvarētāji. Šajā sarakstā iekļautie balvu nominanti ir apkopoti no tiesnešu atskaitēm.

The Divine Lady ir vienīgā reize Kinoakadēmijas balvu vēsturē, neskaitot pirmo balvu, jo tur atšķīrās nominācijas, kad balvu par filmu ieguva režisors, bet pati filma nebija izvirzīta "Labākās filmas" nominācijai.

Tāpat šī ir vienīgā reize, kad neviena filma neieguva vairāk par vienu balvu.


Autoceļš V11

V11 autoceļš Dzilnuciems—Piņķi bija Latvijas vietējais autoceļš, kas savienoja autoceļu A9 pie Dzilnuciema ar autoceļu A5 pie Piņķiem. Autoceļa kopējais garums bija un tas visā garumā klāts ar asfaltbetona segumu. Ceļš šķērsoja Mārupes novada Babītes pagastu. 2012. gada 27. jūnijā ar Ministru kabineta noteikumiem Nr. 420 ceļš tika svītrots no valsts autoceļu sarakstiem.


Gaurs

Gaurs (Bos gaurus) ir lielākais mūsdienās dzīvojošais dobradžu dzimtas (Bovidae) vērsis, kura dabīgais izplatības areāls aptver Dienvidāziju un Dienvidaustrumāziju. Saskaņā ar Starptautiskās dabas un dabas resursu aizsardzības savienības (IUCN) datiem gaurs ir iespējami apdraudēta zīdītāju suga (), kuras kopējā populācija lēnām samazinās. Aizsargātās teritorijās gauru populācijas ir stabilas un vietām tās ir arī augošas. Gauram izšķir arī domesticēto formu — mājas gauru (Bos frontalis).


Šardara

Šardara () ir pilsēta Kazahstānas dienvidos, Šardaras rajona centrs Tirkistanas apgabalā. Izvietojusies Sirdarjas labajā krastā Šardaras ūdenskrātuves krastā pie Šardaras HES. Apdzīvotā vieta dibināta sakarā ar ūdenskrātuves un hidroelektrostacijas būvniecību 1960. gados, kopš 1968. gada pilsētas statuss.


Čačerska

Čačerska () jeb Čečerska () ir pilsēta Baltkrievijā, Gomeļas apgabalā, Čačerskas rajona administratīvais centrs. Izvietojusies apgabala ziemeļaustrumos, piestātne pie Čačeras upītes ietekas Sožā 65 km no apgabala centra Gomeļas.


Borna Renduličs

Borna Renduličs (; dzimis ) ir horvātu hokejists, malējais uzbrucējs, Horvātijas hokeja izlases dalībnieks. Pašlaik (2020) Renduličs pārstāv Zviedrijas hokeja līgas komandu Örebro HK.

Viņš ir pirmais Horvātijā dzimušais un uzaugušais hokejists, kurš spēlējis NHL.


Čehova (Sahalīnas apgabals)

Čehova () ir ciems (no 1947. līdz 2004. gadam — pilsēta) Krievijā, Sahalīnas apgabala Holmskas rajonā. Izvietojusies Sahalīnas salas dienvidrietumos Tatāru šauruma krastā 129 km no apgabala centra Južnosahaļinskas un 44 km no rajona centra Holmskas.


Autoceļš P135

P135 autoceļš Priekule—Vaiņode ir Latvijas reģionālais autoceļš, kas savieno autoceļu P114 Priekulē ar Vaiņodi. Autoceļš ir garš un visā garumā klāts ar asfaltbetona segumu. Ceļš šķērso Dienvidkurzemes novadu.

Līdz 2014. gada oktobrim autoceļš Priekule—Vaiņode bija vietējās nozīmes autoceļš V1212, bet ar 2014. gada 14. oktobra Ministru kabineta noteikumiem Nr. 617 ceļš tika pārdēvēts par reģionālo autoceļu P135.


Maltas pilsētu uzskaitījums

Šajā uzskaitījumā apkopotas Maltas pilsētas.

Maltas pilsētas salīdzinot ar citu valstu pilsētām ir mazas, vai pat ļoti mazas. Tomēr daļa no kopienām tradicionāli tiek uzskatītas par pilsētām (), lai gan nav būtiskas atšķirības starp pilsētām un ciemiem. Malta ir sadalīta 68 vietējās padomēs (kunsilli lokali).


Boriss Morukovs

Boriss Morukovs (Борис Владимирович Моруков; dzimis , miris ) bija Krievijas kosmonauts, ārsts, zinātnieks.


Imatinibs

Imatinibs (starptautiskais nepatentētais nosaukums) jeb gliveks ir tirozīnkināžu inhibitors, kuru izmanto noteiktu veidu ļaundabīgu saslimšanu ārstēšanā, it īpaši Filadelfijas hromosomas pozitīvās (Ph⁺) hroniskās mieloleikozes (HML) gadījumos. Imatiniba oriģinators ir Novartis, un oriģinālais Imatinibs ir Eiropā pieejams ar preču zīmi Glivec.

Lai organisma šūnas varētu izdzīvot, tām ir nepieciešams saņemt signālus no citām šūnām ar olbaltumvielu pārnesto signālu kaskādes starpniecību. Daži no šīs kaskādes signāliem tiek ieslēgti, kad signālu nesošajai olbaltumvielai īpaši fermenti (tirozīnkināzes) pievieno fosfāta grupu (notiek olbaltumvielu fosforilēšana). Normālās šūnās tirozīnkināžu aktivitāte tiek precīzi regulēta atbilstoši organisma vajadzībām. Taču Ph⁺ HML gadījumā viena no tirozīnkināzēm (BCR-Abl) ģenētiskas mutācijas rezultātā ir pārmērīgi aktivizēta un nepārtraukti fosforilē signālus nesošās olbaltumvielas. Imatinibs specifiski bloķē šo kļūdaino tirozīnkināzi un novērš olbaltumvielu pārmērīgo fosforilēšanu. Tā rezultātā mutāciju nesošo audzēja šūnu dalīšanās tiek nomākta un tās iet bojā apoptozes procesā.

Tā kā BCR-Abl tirozīnkināze veidojas tikai mutācijas rezultātā audzēja šūnās, un veselajās šūnās tās nav, tad imatinibs iedarbojas ļoti specifiski - tikai uz audzēja šūnām, kurās ir anomālā Filadelfijas hromosoma. Imatinibs ir viens no pirmajiem šādu, mērķtiecīgi konstruētu, specifisku pretvēža zāļu molekulu piemēriem, un to min kā paraugu tālākajiem pētījumiem ļaundabīgo slimību ārstēšanā.

Lielā mērā pateicoties tieši imatiniba un tam radniecīgu zāļu izgudrošanai, HML pacientu izredzes nodzīvot vairāk kā piecus gadus no diagnozes uzstādīšanas ir palielinājušās no 31% (1993. gadā, pirms imatiniba ieviešanas klīniskajā praksē 2001. gadā) līdz 59% (pacientiem, kuriem diagnoze uzstādīta no 2003. līdz 2009. gadam). Salīdzinot ar agrāk izgudrotajām zālēm, imatiniba blakusefekti parasti nav smagi, un vairumam pacientu ir pieņemama dzīves kvalitāte. Gastrointestinālo stromālo audzēju gadījumā pacientiem, kuri lieto imatinibu, vidējā dzīvildze sasniedz gandrīz 5 gadus, salīdzinot ar 9-20 mēnešiem bez imatiniba.

Imatiniba oriģinators Novartis ir kritizēts par šo zāļu augsto cenu substances patenta darbības periodā (1993-2013), taču līdz ar šī pirmā patenta darbības beigām imatinibu tirgū piedāvā arī citi ražotāji. Latvijas Valsts Zāļu Aģentūrā 2015. gada februārī ir reģistrētas 19 dažādu ražotāju Imatiniba tabletes un kapsulas. Imatiniba dažādus sāļus, kristālus, gatavās zāļu formas un tehnoloģijas aizsargā vēl citi patenti. Indijā šādi papildu patenti ir noraidīti, dodot Indijas ražotājiem un pacientiem lielas un joprojām apstrīdētas priekšrocības.


Sudānas mārciņa

Sudānas mārciņa (; Junaih Sudani) ir Sudānas naudas vienība. To līdz Dienvidsudānas mārciņas pilnīgai ieviešanai izmanto arī Dienvidsudānā. Uz banknotēm un monētām ir naudas vienības nosaukums gan arābu, gan angļu valodā.


Kārlis Eduards Eihvalds

Johans Kārlis Eduards fon Eihvalds (, ; dzimis , miris ) bija vācbaltiešu ārsts, dabas pētnieks un paleontologs. Rīgas Dabaspētnieku biedrības loceklis.


Metiltestosterons

Metiltestosterons ir sintētiskais steroīdais hormons ar androgēnām īpašībām. Ķīmiski tas ir testosterona metilatvasinājums (metilgrupa pievienota steroīda "skeleta" 17. pozīcijā, blakus hidroksilgrupai). Metiltestosterons ir bezkrāsaini, acetonā un etanolā šķīstoši kristāli. Ūdenī praktiski nešķīst.


Abrams Gannibals

Abrams Gannibals (; dzimis 1696. gadā, miris ) bija afrikāņu izcelsmes krievu militārais inženieris, ģenerālanšefs. Dzejnieka Aleksandra Puškina vecvectēvs.

1703. gadā osmaņu sagūstīts un aizvests uz Konstantinopoli. Krievijas vēstnieka nopirkts uz atgādāts uz Krieviju, kur kļuva par Pētera I personīgo kalpu. Kristīts 1705. gadā Viļņā. No 1717. līdz 1723. gadam, kad atgriezās Krievijā, mācījās Mecā. Piedalījās karadarbībā Francijas karaļa Luija XV armijas sastāvā.

Pēc Pētera I nāves 1725. gadā, līdz ar Menšikova nostiprināšanos, tika izsūtīts uz Sibīriju. Vēlāk viņam tika ļauts atgriezties.

No 1731. līdz 1735. gadam Pērnavas nocietinājumu komendants. Kļuva par ietekmīgu personu Elizabetes Petrovnas valdīšanas laikā. No 1742. līdz 1752 gadam - Tallinas komendants. No 1756. gada - Krievijas armijas galvenais kara inženieris, vadīja fortikācijas būvju celtniecību. Demobilizējies 1762. gadā.

Nostāsts vēsta, ka Gannibals bija tas, kurš pierunāja Suvorova tēvu atļaut dēlam mācīties kara skolā. Gannibala muiža Sujda bija viena no pirmajām, kas Krievijā plaši ieviesa kartupeļu audzēšanu.


Bosnija

Bosnija (, ) ir ģeogrāfisks un vēsturisks Bosnijas un Hercegovinas ziemeļu reģions, kas veido 80% no visas valsts (pārējo valsti veido Hercegovina). Bosnija nav oficiāla administratīvā iedalījuma vienība. Nereti ar terminu 'Bosnija' apzīmē visu valsti. Bosnijas teritorijā stiepjas Dināru kalniene.


Pēteris Greste

Pēteris Greste (, dzimis 1965. gadā) ir latviešu izcelsmes Austrālijas žurnālists, kuram ir arī Latvijas pilsonība. No 1991. līdz 1995. gadam viņš strādāja Londonā, Bosnijā un Dienvidāfrikā Reuters, CNN, WTN un BBC.

Strādājot Al Jazeera English Ēģiptē, 2013. gada 29. decembrī kopā ar vēl diviem šīs raidsabiedrības darbiniekiem viņš tika aizturēts, bet 2014. gada 23. jūnijā notiesāts uz septiņiem gadiem cietumā. Par šo spriedumu Ēģiptes valdība izpelnījusies plašu rietumvalstu nosodījumu, jo tas tika uzskatīts par politiski motivētu. 2015. gada 1. februārī atbrīvots no ieslodzījuma un izraidīts no Ēģiptes.

P. Grestes vecaistēvs bija industriālais ķīmiķis, Liepājā vadīja rūpnīcu, pievienojies Vācijas armijai Otrā pasaules kara laikā un miris karagūstekņu nometnē Beļģijā. Vecāmāte kopā ar ģimeni pameta Latviju kara beigās, sākotnēji dodoties bēgļu gaitās uz Vāciju, pēc tam pārceļoties uz Austrāliju. Žurnālista tēvs ir dzimis Latvijā, Liepājā. Pirmo reizi Latviju P. Greste apmeklēja 2012. gadā.

Ieslodzījuma laikā P. Greste uzzināja, ka viņam ir dubultpilsonība un viņš ir arī Latvijas pilsonis. Latvija aktīvi iesaistījās cīņā par žurnālista atbrīvošanu no cietuma.


Čeļuskina rags

Čeļuskina rags () ir zemesrags Krievijai piederošās Taimiras pussalas ziemeļu galā, Eirāzijas kontinentālās daļas galējais ziemeļu punkts. Zemesragu apskalo Viļkicka šaurums, kas atdala Severnaja Zemļas arhipelāgu no kontinenta un savieno Laptevu jūru ar Karas jūru.

Zemesragu pirmie sasniedza 2. Kamčatkas ekspedīcijas stūrmanis Semjons Čeļuskins un kazaki Feofanovs un Gorohovs 1742. gadā un nodēvēja par Austrumu-ziemeļu ragu (мыс Восточно-Северный). Par godu ekspedīcijas simtgadei Krievijas ģeogrāfiskā biedrība zemesragu pārdēvēja tagadējā vārdā. 1878. gadā zemesragu apmeklēja zviedru polārpētnieks Ādolfs Ēriks Nordenšelds, bet pirmais apkuģot to spēja norvēģu polārpētnieks Fritjofs Nansens 1893. gadā. 1932. gadā zemesragā ierīkota polārstacija Misčeļuskina, kuras otro ziemošanu vadīja Ivans Papaņins.


Dīters Grau

Dīters Grau (Dieter Grau; dzimis , miris ) bija vācu raķešu konstruktors, kurš darbojies raķešbūves jomā nacistiskās Vācijas, vēlāk ASV labā.

Otrā pasaules kara laikā Dīters Grau darbojās Vernera fon Brauna grupā, kura izstrādāja raķeti V-2. Pēc kara viņš kopā ar citiem vācu speciālistiem nokļuva ASV, kur turpināja darboties raķešbūves jomā. No 1946. gada Grau piedalījās V-2 izmēģinājumos. 1950. gadā vācu raķešu zinātnieku grupa tika pārvietota uz Alabamu, Redstonas Arsenālu. Rezultātā tika izveidota raķete Redstone. Vēlāk viņš sāka strādāt NASA Māršala kosmisko lidojumu centrā, kur tika izstrādātas raķetes Saturn I un Saturn V. 1973. gadā Garu atvaļinājās no NASA, bet palika dzīvot Hantsvilā.


2015. gada UCI Pasaules tūre

2015. gada UCI Pasaules tūre ir septītā sezona 2009. gadā UCI izveidotajai vērtējuma sistēmai. Sezona sākās ar atklāšanas posmu Tour Down Under 20. janvārī un noslēdzās ar pēdējo posmu Giro di Lombardia 4. oktobrī.


Pedro Delgado

Pedro Delgado Robledo (; dzimis ), zināms arī kā Periko (), ir bijušais profesionālais Spānijas šosejas riteņbraucējs. Viņš uzvarēja 1988. gada Tour de France, kā arī divas reizes Vuelta a España (1985. un 1989. gadā).

Delgado bija 171 centimetrus garš un svēra 64 kilogramus, kas ļāva viņam būt labam kalnu braucējam ar agresīvu stilu. Tas viņam palīdzēja piesaistīt fanus. Bija dienas, kad viņš veica īpaši veiksmīgus uzbrukumus, bet bieži bija arī kļūdas un neveiksmes, kas lika zaudēt laiku. Viņš bija arī samērā labs individuālais braucējs līdz 1990. gadiem, kad viņam bija grūtības pielāgoties individuālā brauciena velosipēdu tehniskajām izmaiņām.

Viņa spilgtākais sniegums nozīmīgākajās sacensībās bija 1987. gada Tour de France un 1985. gada Vuelta a España, kā arī visā 1989. gada Tour de France. Delgado 1988. gada Tour de France uzrādīja pozitīvas dopinga slēpšanas aģenta probencīda analīzes, bet viņam atļāva turpināt sacensības un viņš netika apsūdzēts dopinga pārkāpumos.

Šobrīd viņš strādā Televisión Española kā riteņbraukšanas sacensību sporta komentētājs.


Donbasa karš

Donbasa karš jeb Karš Austrumukrainā () ir daļa no Krievijas—Ukrainas kara Ukrainas Donbasa teritorijā (Doneckas un Luhanskas apgabalā), kas sākās pēc Krimas aneksijas 2014. gada martā ar pret jauno Ukrainas valdību vērstām prokrieviskām demonstrācijām Doneckā, Luhanskā un citās Ukrainas austrumu un dienvidu pilsētās, kas pārauga vardarbīgos mēģinājumos ieņemt vietējo pašvaldību iestādes.

2014. gada aprīlī sākās Krievijas atbalstīts separātistu uzbrukums. 11. maijā Doneckas un Luhanskas apgabalā tika organizēti referendumi par atdalīšanos no Ukrainas. Šajos apgabalos pašpasludinātās "tautas republikas" paziņoja par savienības izveidošanu Jaunkrievijas federatīvās valsts sastāvā.

Ukrainas Bruņotie spēki maijā un jūlijā veica pretterorisma operāciju, ieņemot daļu no separātistu ieņemtajām teritorijām. 5. septembrī tika parakstīts Minskas protokols, kurā abas karojošās puses noslēdza pamieru.

2015. gada janvārī separātisti uzsāka jaunu uzbrukumu. 12. februārī Minskā tika panākta jauna vienošanās par pamieru, tomēr separātisti turpināja uzbrukumu Debaļcevei un piespieda Ukrainas karaspēku pamest pilsētu.

2021. gada martā sākās Krievijas armijas koncentrēšanās pie Ukrainas robežām, bet 2022. gada 24. februārī notika vēl viens Krievijas Bruņoto spēku iebrukums Ukrainā.


Misčeļuskina

Fjodorova (Объединенная гидрометеорологическая станция имени Е. К. Фёдорова) vai Misčeļuskina () ir Krievijas (agrāk — PSRS) vissezonas polārstacija Arktikā. Izvietojusies Čeļuskina ragā Taimiras pussalas ziemeļos Viļkicka šauruma krastā. Stacija izveidota 1932. gada septembrī Ziemeļu jūras ceļa meteoroloģiskajiem novērojumiem. Klimats arktisks. gada vidējā temperatūra −14,5 °C, siltākais mēnesis ir jūlijs (vidēji +1,5 °C), augstākais — janvāris (vidēji −29,6 °C). Vidējais gaisa mitrums 88%, nokrišņu daudzums — 291 mm. 1983. gada 17. janvārī oficiāli pārdēvēta par godu Jevgēņijam Fjodorovam.

Meteostacijā tiek veikti meteoroloģiskie un hidroloģiskie novērojumi, kā arī ziemeļblāzmas pētījumi.


Glenns Andersons

Glenns Andersons (; dzimis Bērnabijā) ir bijušais kanādiešu hokejists, labās malas uzbrucējs. Karjeras laikā aizvadīja 16 sezonas Nacionālās hokeja līgas klubos Edmontonas "Oilers", Ņujorkas "Rangers", Sentluisas "Blues" un Toronto "Maple Leafs". Andersons ir seškārtējs Stenlija kausa ieguvējs, 2008. gadā uzņemts Hokeja slavas zālē.


Damiens Bruners

Damiens Bruners (Damien Brunner; dzimis ) ir šveiciešu hokejists, malējais uzbrucējs, Šveices hokeja izlases dalībnieks. Pašlaik (2018) Bruners spēlē Šveices hokeja līgas kluba EHC Biel-Bienne sastāvā.


Andreja Upīša iela (Rēzekne)

Andreja Upīša iela ir viena no garākajā Rēzeknes ielām. Sākoties krustojumā ar Latgales ielu, tā iet cauri visam pilsētas Dienvidu rajonam, līdz beidzas netālu no Rēzeknes dienvidu robežas pie neliela meža. Pašreizējais ielas nosaukums tai dots par godu latviešu rakstniekam, literatūrzinātniekam un politiskajam darbiniekam Andrejam Upītim.

Neskaitot ielas sākumposmu pilsētas vēsturiskajā centrā, kur kvartālos pie krustojuma ar Latgales ielu dominē divstāvu mūra apbūve ar 19. un 20. gadsimta mijā celtām ēkām, tālāk uz dienvidiem izteikti dominē 1 — 1,5 stāvu savrupmājas. Garš ielas vidusposms no Saules ielas līdz Ļermontova ielai ir pilnīgi neapbūvēts. Šajā posmā ielas labajā pusē (virzienā no centra) ir pilsētas robeža, bet kreisajā pusē nelieli apstrādāti sakņu dārzi. Interesants ir ielas posms no Bauskas ielas līdz Saules ielai, kur tā iet pa reljefa pacēlumu visā ielas posma garumā, bet abās ielas pusēs ir sengravām līdzīgas subglaciālas ielejas. Šajā posmā iela no abām pusēm ir salīdzinoši vienmērīgi apbūvēta ar savrupmājām.

20. gadsimta sākumā tās nosaukums bija Pleikšņu iela, jo tā veda uz Pleikšņu ciemu. Pašreizējo nosaukumu iela ieguvusi 1948. gadā.


Kosmos-2499

Kosmos-2499 (Космос-2499) bija Krievijas manevrējošais pavadonis. Tas orbītā palaists 2014. gada maijā Krievijas Aizsardzības ministrijas vajadzībām. 2023. gada 4. janvārī pavadonis sadalījās daudzās atlūzās.

Kosmos-2499 tika palaists 05:27:54 UTC ar nesējraķeti Rokot-KM no Pļeseckas kosmodroma. Kopā ar to palaisti sakaru pavadoņi Kosmos-2496 un Kosmos-2497 un Kosmos-2498. No dzinējbloka Briz-KM pavadoņi atdalījās 07:12 UTC. Lai arī oficiāli tika paziņots par trīs pavadoņu palaišanu, par ceturto nekas netika minēts. Līdzīga situācija bija 2013. gada decembrī, kad noklusēta tika Kosmos-2491 palaišana

Informācija par Kosmos-2499 palaišanu parādījās vēlāk ANO reģistrā, bet par pavadoņa tipu un uzdevumiem oficiāli nekas netika paziņots. Pēc Rietumu ekspertu novērojumiem, Kosmos-2499 veicis neparastus manevrus. Tas vairākkārt pazemināja un paaugstināja perigeju un apogeju. Vairākkārt tas pietuvojās dzinējblokam Briz-KM (vistuvāk bija 3 km attālumā novembrī). Ir ziņots, ka kosmiskais aparāts izmēģināja jauna veida jonu dzinēju, bet manevru analīze liecina, ka tas izmantojis konvenciālo raķešdzinēju. Daži spekulēja, ka Kosmos-2499 ir pretpavadoņu ierocis. Beidzot decembrī Krievijas kosmiskās aģentūras vadītājs Oļegs Ostapenko paziņoja, ka manevrējošie kosmiskie aparāti Kosmos-2499 un Kosmos-2491 nav "pavadoņu slepkavas"; tas ir iniciatīvas darbs sadarbībā ar Krievijas zinātņu akadēmiju, un savu uzdevumu pavadoņi ir izpildījuši.

2014. gada 30. novembrī Kosmos-2499 sāka pārraidīt telemetriju Morzes kodā ar radioamatieru izsaukuma signālu RS-47. Analizējot radiosignāla raksturlielumus, neatkarīgie kosmiskās nozares analītiķi secināja, ka tas ir tipisks Jubileinij platformai.

2021. gada decembrī ASV dienests USSPACECOM kataloģizēja 18 atlūzas, kas saistītas ar Kosmos-2499.


Santomes un Prinsipi futbola izlase

Santome un Prinsipi futbola izlase ir futbola komanda, kas pārstāv Santomi un Prinsipi starptautiskās sacensībās. Tā ne reizi nav kvalificējusies ne FIFA Pasaules kausam, ne Āfrikas Nāciju kausam.


2013.—2014. gada Latvijas hokeja Virslīgas čempionāts

2013.—2014. gada Latvijas čempionāta sezona bija 23. Latvijas Virslīgas hokeja čempionāta sezona. Sezona sākās 2013. gada 7. septembrī un noslēdzās 2014. gada 27. martā.

Starpsezonā līgai pievienojās divas jaunas komandas - HK Kurbads un HK Daugavpils. Tieši HK Kurbads regulāro sezonu noslēdza pirmajā vietā, taču izslēgšanas kārtas finālsērijā tās sestajā spēlē pārāki bija Rīgas "Prizma" hokejisti.


Pandānu dzimta

Pandānu dzimta (Pandaceae) ir pandānu rindas dzimta, kura savukārt ir viena no viendīgļlapju klases rindām. Dzimtai pieder 3 ģintis un vairāk nekā 1000 sugas.


Austrumu reģions (Islande)

Austrumu reģions () ir viens no Islandes astoņiem reģioniem valsts austrumu daļā. Robežojas ar Ziemeļaustrumu reģionu rietumos un ar Dienvidu reģionu dienvidrietumos. Lielākā pilsēta un administratīvais centrs ir Eigilstadira. Austrumu reģiona kopējā platība ir 22 721 km², pēc 2007. gada datiem reģionā dzīvo 15 300 iedzīvotāji. Reģionu apskalo Atlantijas okeāns. Tas ir otrais lielākais reģions Islandē pēc platības un sestais pēc iedzīvotāju skaita.


Kosmos-2491

Kosmos-2491 (Космос-2491) ir Krievijas manevrējošais pavadonis. Tas orbītā tika palaists 2013. gada decembrī Krievijas Aizsardzības ministrijas vajadzībām. 2014. gadā tas pārtrauca aktīvo darbību. 2019. gada decembrī no tā sāka atdalīties fragmenti.

Lai arī oficiāli tika paziņots par trīs pavadoņu palaišanu, par ceturto nekas netika minēts. Apzīmējums Kosmos-2491 sākotnēji tika dots 2014. gada martā palaistajam GLONASS pavadonim, kurš vēlāk saņēma nosaukumu Kosmos-2494. Informācija par Kosmos-2491 palaišanu parādījās vēlāk ANO reģistrā, bet par pavadoņa tipu un uzdevumiem oficiāli nekas netika paziņots.

Līdzīga situācija bija 2014. gada decembrī, kad noklusēta tika Kosmos-2499 palaišana. Pēc Rietumu ekspertu novērojumiem, Kosmos-2499 veicis neparastus manevrus, vairākkārt pazeminot un paaugstinot perigeju un apogeju. Iespējams, ka kosmiskais aparāts izmēģināja jauna veida jonu dzinēju. Daži spekulēja, ka Kosmos-2499 ir pretpavadoņu ierocis.

Beidzot 2014. gada decembrī Krievijas kosmiskās aģentūras vadītājs Oļegs Ostapenko paziņoja, ka manevrējošie kosmiskie aparāti Kosmos-2499 un Kosmos-2491 nav "pavadoņu slepkavas"; tas ir iniciatīvas darbs sadarbībā ar Krievijas zinātņu akadēmiju, un savu uzdevumu pavadoņi ir izpildījuši.

2014. gadā Kosmos-2491 bija sācis pārraidīt telemetriju Morzes kodā ar radioamatieru izsaukuma signālu RS-46.


Čormoza

Čormoza () ir pilsēta Krievijā, Permas novada Iļjinskas rajonā. Izvietojusies Kamas ūdenskrātuves krastā pie Čormozas upītes ietekas 102 km no novada centra Permas.


Dienvidu pussala (Islande)

Dienvidu pussala () ir viens no Islandes astoņiem reģioniem un pussala valsts dienvidrietumu daļā. Robežojas ar Galvaspilsētas reģionu ziemeļos un ar Dienvidu reģionu austrumos. Lielākā pilsēta un administratīvais centrs ir Ķeblavika. Dienvidu pussalas reģiona kopējā platība ir 829 km², pēc 2007. gada datiem reģionā dzīvo 20 300 iedzīvotāji. Reģionu apskalo Atlantijas okeāns. Tas ir mazākais reģions Islandē pēc platības un ceturtais lielākais pēc iedzīvotāju skaita.


Henrijs Ančs

Henrijs Ančs (dzimis ) ir latviešu hokejists, vārtsargs. Ančs spēlē Latvijas čempionāta vienībā HK Mogo.


Bioloģiskie pigmenti

Bioloģiskie pigmenti jeb biohromi (no , bios — 'dzīvība' un χρῶμα, hromos — 'krāsa') ir tādi dzīvo organismu audos dabīgi esoši organiskie savienojumi, kuriem piemīt selektīva krāsu absorbcija.


Darela saldūdens krabis

Darela saldūdens krabis (Ceylonthelphusa durrelli) ir kritiski apdraudēta Šrilankas saldūdens krabju suga, kas sastopama tikai ļoti nelielā platībā Šrilankā. Suga atklāta 2005. gadā un nosaukta dabaspētnieka un rakstnieka Džeralda Darela vārdā.


Lēkums

Lēkums () ir starpposms savienojumu ķēdē starp divām datoru tīkla iekārtām. Piemēram, internetā datu paketei ir jāiziet cauri vairākiem maršrutētājiem, pirms tā sasniedz savu gala mērķi. Katru reizi, kad pakete tiek pārsūtīta uz nākamo maršrutētāju, notiek lēkums. Jo vairāk lēkumu, jo ilgāk pakete ceļos līdz gala mērķim. Šo posmu skaitu, kas ceļā no nosūtītāja līdz saņēmējam jāveic paketei, sauc par lēkumu skaitu (). Lai izvairītos no datortīklu pārslogošanas, parasti ir noteikts maksimālais lēkumu skaits, kuru sasniedzot pakete tālāk pārsūtīta vairs netiek. IPv4 protokolā to sauc par dzīvlaiku (). Internetā, lai noskaidrotu, cik daudz lēkumu ir starp avota un mērķa adresēm, var izmantot traceroute/tracepath komandas.


Hop

Hiphops — mūzikas žanrs. Triphops — mūzikas žanrs. Lēkums () — starpposms savienojumu ķēdē starp divām datoru tīkla iekārtām.


Saimniekdatora nosaukums

Saimniekdatora nosaukums jeb resursdatora nosaukums () ir unikāls vārdisks nosaukums, pēc kā var viennozīmīgi identificēt konkrētu datoru vai citu iekārtu (piemēram, printeri vai modemu) tīklā.

Internetā resursdatoru nosaukumus lieto kopā ar domēnu nosaukumu sistēmu, kur ar to saprot pilnā domēna vārda kreiso daļu līdz pirmajam punktam.


Jānis Zvaigzne

Jānis Zvaigzne (dzimis , miris ) bija latviešu virsnieks. Karojis Pirmajā pasaules karā (8. Valmieras latviešu strēlnieku pulkā), Krievijas pilsoņu karā (Deņikina armijā), Latvijas brīvības cīņās (10. Aizputes kājnieku pulkā) un Otrajā pasaules karā (komandējot 5. Latviešu SS-robežapsardzības pulku).


Tīkla adrešu translēšana

Tīkla adrešu translēšana () jeb NAT ir vienā tīklā izmantojamo IP adrešu translēšana IP adresēs, kas tiek lietotas citā tīklā. Viens no tīkliem tiek uzskatīts par iekšējo tīklu, bet otrs - par ārējo tīklu. Tipiska ir situācija, kad kādas firmas iekšējā lokālā tīkla adreses tiek piekārtotas viena vai vairāku ārējo tīklu IP adresēm un savukārt ārējo globālo tīklu IP adreses datu pārraides procesā tiek pārveidotas iekšējā lokālā tīkla adresēs. Runājot specifiski par adrešu translēšanu IPv4 protokola tīklos lieto terminu NAT44, bet attiecībā uz IPv6 — NAT64.

Visizplatītākais tīkla translēšanas veids ietver lielu privātu tīklu, kas izmanto adreses privātā diapazonā (no 10.0.0.0.0 līdz 10.255.255, no 172.16.0.0 līdz 172.31.255.255 vai no 192.168.0 0 līdz 192.168.255.255). Privātā adrešu shēma labi darbojas datoriem, kuriem tikai jāpiekļūst resursiem lokālā tīklā, piemēram, darbstacijām, kurām ir nepieciešama piekļuve failu serveriem un printeriem. Maršrutētāji privātajā tīklā var maršrutēt trafiku starp privātām adresēm bez problēmām. Tomēr, lai piekļūtu resursiem ārpus tīkla, piemēram, internetam, šiem datoriem ir nepieciešama publiska adrese, lai saņemtu atbildi uz pieprasījumiem un tās nenoklīst plašajā tīklā.

Interneta pieprasījumi, kuriem nepieciešama NAT palīdzība, ir diezgan sarežģīti, bet notiek tik ātri, ka lietotājs reti saprot, kā tie ir radušies. Tīkla darbstacija pieprasa saikni ar datoru internetā. Tīkla maršrutētāji atzīst, ka pieprasījums neattiecas uz tīkla resursu, tāpēc nosūta pieprasījumu uz ugunsmūri. Ugunsmūris redz pieprasījumu no datora ar iekšējo IP. Pēc tam tas veic to pašu pieprasījumu internetā, izmantojot savu publisko adresi, un atgriež atbildi no interneta resursa uz datoru privātajā tīklā. No resursa perspektīvas internetā tas sūta informāciju uz ugunsmūra, jeb vārtejas adresi. No darbstacijas viedokļa izskatās, ka komunikācija notiek tieši ar vietni internetā, jo maršrutētājs nosūta paketi izmantojot vietnes avota adresi kā paketes avota adrese. Šādā veidā izmantojot NAT, visiem privātā tīkla lietotājiem, kas izmanto internetu, ir viena un tā pati publiskā IP adrese. Tas nozīmē, ka simtiem vai pat tūkstošiem lietotāju var būt viena publiskā adrese.


European Hit Radio Top 40 Nr. 1 (2015)

European Hit Radio Top 40 ir Latvijas nacionālās apraides radiostacijas European Hit Radio iknedēļas populārāko dziesmu saraksts, kas tiek veidots, apkopojot klausītāju balsojuma rezultātus EHR mājas lapā internetā vai e-pastā. Šajā rakstā ir apkopots to dziesmu saraksts, kas 2015. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu.


Oļegs Deripaska

Oļegs Deripaska (, dzimis ) ir krievu uzņēmējs. Pēc Forbes 2014. gada datiem — 178. bagātākais cilvēks pasaulē (pieder aktīvi 7,2 miljardi ASV dolāru vērtībā). Pārvaldītājsabiedrības Basic Element īpašnieks, caur kuru Deripaskam pieder uzņēmumi 19 valstīs daudzās saimniecības jomās, tostarp viņš kontrolē Rusal, pasaulē lielāko alumīnija ražotāju.


Reversā DNS uzmeklēšana

Reversā DNS uzmeklēšana () jeb rDNS ir domēnu nosaukumu sistēmas pieprasījums, ar kura palīdzību noskaidro noteiktai IP adresei vai jebkādai citai tīkla adresei atbilstošo saimniekdatora nosaukumu.


Uzbeghans

Uzbeghans (; dzimis 1282. gadā, miris 1341. gadā), vārds islāmā — Sultāns Gijass ad Dīns Muhameds, bija Zelta Ordas (Džuči ulusa) un Zilās Ordas hans no 1313. līdz 1341. gadam. Uzbeghana laikā Zelta Orda sasniedza savas varenības zenītu. Padarīja islāmu par valdošo reliģiju valstī. Likvidēja jebkādas separātisma izpausmes. Pakļautajās Lielkrievijas kņazistēs likvidēja baskaku institūciju, tā vietā vienam no kņaziem ļaujot ievākt nodevas no apkārtējām zemēm, un sūtīt tās uz Ordu. Viņa valdīšanas laikā Zelta Ordas galvaspilsēta bija Mokša (1313–1342) tagadējā Penzas apgabalā.

1317. gadā izdeva savu māsu Končaku par sievu pie Maskavas kņaza Jurija Daņiloviča, tā ļaujot izvirzīties Maskavai attiecībā pret Tveras kņaziem. Karoja ar Poliju un Ilhanātu.


Tiltmaršrutētājs

Tiltmaršrutētājs () ir funkcionāls bloks, kas apvieno tilta un maršrutētāja funkcijas. Tiltmaršrutētājs darbojas kā maršrutētājs apstrādājot zināmu protokolu paketes, bet visas pārējās vienkārši pārsūta tālāk, kā to darītu tilti.


CSMA/CD

Nesēja jušanas un sadursmju atklāšanas daudzpiekļuve, Nesēja jušanas un sadursmju atklāšanas daudzpieeja () jeb CSMA/CD metode ir pieejas metode vairāku lokālā tīkla datoru vai citu tīkla iekārtu kopīgi izmantojamai datu pārraides videi. Pirms sākt datu pārraidi, iekārta klausās, vai šajā laikā jau nenotiek cita datu pārraide (nesēja jušana). Pēc tam pārraides laikā tiek pārbaudīts, vai vienlaicīgi nenotiek cita datu pārraide. Sadursmes atklāšanas gadījumā, dati tiek nosūtīti atkārtoti. Šī metode ir Ethernet datortīklu pamatā.

datu kadru sūtīšana un saņemšana; kadru atkodēšana un adrešu atpazīšana; Kļūdu atpazīšana kadros un tīklā.

Ja datoram jāsūta informācija tīklā, tas pirmkārt klausās, vai kāds cits jau kaut ko nesūta. Ja kāds sūta, dators gaida gadījuma ilgu laiku. Ja vide ir brīva, dators sāk sūtīt informāciju un klausīties, lai sekotu līdzi, vai kāds cits nesāk sūtīt jau sūtīšanas procesa laikā. Pēc kadra nosūtīšanas dators atgriežas klausīšanas režīmā.

Ierīces tīklā konstatē kolīziju (collision) kā signāla pārklāšanos, t.i., stipri palielinātas amplitūdas. Kad konstatēta kolīzija, ierīces nelielu laiku turpina sūtīt traucējumus (jam), lai visas pārējās ierīces garantēti konstatētu kolīziju. Kad visas ierīces konstatējušas kolīziju, pārtrauc sūtīšanu, un tiek iedarbināts atkāpšanās (backoff) algoritms. Katra ierīce izvēlas gadījuma ilgu laiku, kuru nogaidīt līdz nākamajam sūtīšanas mēģinājumam. Ierīcei, kurai nogaidīšanas laiks sagadīsies visīsākais, būs iespēja pirmajai sūtīt brīvā vidē, pārējām atliks konstatēt jau aizņemtu vidi.

abonents, kurš vēlas nosūtīt datus, pārbauda, vai datu pārraides kanāls ir brīvs (pārbaude notiek, kontrolējot nesošo signālu (carrier); ja tīkls ir brīvs, tad sākas datu pārraide, vienlaikus tiek pārbaudīts tīkla stāvoklis (vai nav kolīziju). Ja kolīziju nav, tad datu sūtīšana tiek pabeigta; ja kolīzija ir notikusi (kāds cits dators arī sāka sūtīt savus datus), tad datu raidīšana tiek pārtraukta. Analoģiski rīkojas arī tas abonents, kurš izraisīja kolīziju;

pēc datu kolīzijas katrs no abonentiem nogaida rakstura laika sprīdi un mēģina sūtīt tos pašus datus no sākuma.


Noklusējuma vārteja

Noklusējuma vārteja () ir maršrutētājs, uz kuru pārsūta visu to datplūsmu, kas nav adresēta nevienai lokālā tīkla iekārtai. Tādējādi, tā tiek izmantota, lai no viena datortīkla piekļūtu citam datortīklam, piemēram, no lokālā tīkla lietotu Internetu.


Pulkovas augstienes

Pulkovas augstienes () ir pauguru virkne Krievijas pilsētas Sanktpēterburgas dienvidu daļā. Tā ir Baltijas-Lādogas kāples sastāvdaļa, kas iekļaujas Ižoras augstienes ziemeļdaļā. Veidota no kembrija māliem, ko sedz ledāja sanesas. Sasniedz līdz 73 m augstumu. Paugurā — Pulkovas kalnā, kas novietojies augstieņu ziemeļos, atrodas Krievijas Zinātņu akadēmijas Pulkovas astronomijas observatorija. Otrā pasaules kara laikā augstienes bija viens no Ļeņingradas aizsardzības sektoriem, kur kaujās piedalījās arī latviešu leģionāri. Kauju vietā 1967. gadā atklāts piemineklis "Pulkovas robeža".


Lejupielāde

Lejupielāde () ir faila pārsūtīšana no attāla datora lietotāja datoram. Attālinātu sistēmu, no kurām var veikt lejupielādi, piemēri ir tīmekļa serveris, FTP serveris, e-pasta serveris un citas līdzīgas sistēmas.

Lejupielādei pretēju procesu sauc par augšupielādi.


Augšupielāde

Augšupielāde () ir faila iesūtīšana attālinātā datorā no lietotāja datora.

Augšupielādei pretēju procesu sauc par lejupielādi.


Joslas platums (signālu apstrāde)

Signālu apstrādē joslas platums (, ) ir starpība starp augšējām un apakšējām frekvencēm secīgā frekvenču kopā. Parasti to mēra hercos.


Joslas platums (datu pārraide)

Telesakaros joslas platums jeb caurlaidspēja (, ) ir pieejamo vai patērēto datu pārraides resursu bitu ātruma mērījums, ko izsaka bitos sekundē vai tā reizinājumos (kilobitos sekundē, megabitos sekundē, utt.).


Bitu ātrums

Telesakaros un skaitļošanā bitu ātrums jeb bitu pārraides ātrums () ir ātrums, ar kādu tiek pārsūtīti biti. To mēra izsakot skaitļos pārraidīto bitu skaitu vienā sekundē (bit/s), bieži to savieno ar attiecīgo bitu mērvienības prefiksu "kilo" (1 kbit/s = 1,000 bit/s), "mega" (1 Mbit/s = 1,000 kbit/s), "giga" (1 Gbit/s = 1,000 Mbit/s) vai "tera" (1 Tbit/s = 1,000 Gbit/s). To apzīmē ar burtu R. Astoņi biti sekundē (8 bit/s) atbilst vienam baitam sekundē (1 B/s).


ISDN

Integrēto pakalpojumu cipartīkls () jeb tīkls ISDN ir starptautiskās Telesakaru savienības komitejas ITU-T izstrādāts datu pārraides tīkla standarts, kas nodrošina datu, audio un video informācijas pārraidi pa vienotu cipartīklu. Latviski tā apzīmēšanai tiek lietoti arī termini integrētais pakalpojumu cipartīkls, integrētā servisa cipartīkls un integrēto pakalpojumu digitālais tīkls. Kā šo pakalpojumu piemērus var minēt telefonu, faksu, Interneta pieslēgumu.


Autoceļš V1198

V1198 autoceļš Ilmāja—Priekule bija Latvijas vietējais autoceļš, kas savienoja autoceļu A9 Mazilmājā ar autoceļiem P106 un P114 Knīveros. Ceļš šķērsoja Durbes novada Vecpils pagastu un Priekules novada Bunkas un Priekules pagastus. 2014. gada 17. oktobrī ar Ministru kabineta noteikumiem Nr. 617 pievienots autoceļam P114.


Atslēgu izplatīšanas centrs

Kriptogrāfijā atslēgu izplatīšanas centrs () jeb pakalpojums KDC ir kriptogrāfiskas sistēmas daļa, kuras mērķis ir mazināt atslēgu un koplietojamo noslēpumu apmaiņas riskus.


Kriptogrāfiska sistēma

Kriptogrāfiska sistēma () ir dokumentācija, ierīces un iekārtas, kā arī paņēmieni, ko izmanto, lai izveidotu šifrēšanas un atšifrēšanas līdzekļus.

Kā kriptogrāfiskas sistēmas piemērus var minēt Cēzara šifru vai RSA šifrēšanas algoritmu.


Tatjana Barbakofa

Tatjana Barbakofa (, dzimusi kā Cipora Edelberga, mirusi ) bija Aizputē dzimusi ebreju izcelsmes Vācijas dejotāja.


Pulkova

Pulkova — Sanktpēterburgas vēsturiskā apkaime; Pulkovas augstienes — pauguru virkne Sanktpēterburgā; Pulkovas lidosta — lidosta Sanktpēterburgā; Pulkovas astronomijas observatorija — observatorija Sanktpēterburgā.


Sergejs Dovlatovs

Sergejs Dovlatovs (; dzimis , miris ) bija ebreju/armēņu izcelsmes krievu rakstnieks. Lielāko daļu darbu radījis emigrācijā ASV.

Dzimis Otrā pasaules kara laikā teātra režisora ģimenē evakuācijā Ufā. Pēc kara ģimene atgriezās Ļeņingradā. No 1959. gada Dovlatovs studēja somu valodu Ļeņingradas Valsts universitātē, kur iepazinās ar tā laika jaunajiem dzejniekiem. Pēc diviem ar pusi gadiem atskaitīts par nesekmību. Iesaukts Padomju armijā un trīs gadus dienēja cietuma apsardzē Komi, no kurienes smēlās sižetus saviem literārajiem darbiem. Atgriezies no armijas, strādāja par žurnālistu Ļeņingradā, bet no 1972. gada septembra līdz 1975. gada martam - Igaunijā. Vasarās piepelnījās strādādams par gidu Puškina muzejā Mihailovskā, Pleskavas apgabalā.

Rakstīja prozu, bet tā kā publicēšanai viņa darbus nepieņēma, izdeva tos samizdatā un Rietumos. 1976. gadā izslēgts no PSRS Žurnālistu savienības. 1978. gadā emigrēja no PSRS. Apmetās Ņujorkā, kur nodzīvoja līdz mūža galam, strādādams vietējā krievu avīzē, un publicēdams mūsdienās pazīstamākos darbus. Dovlatova vārdā nosaukta iela Ņujorkā.

Dovlatova prozai raksturīgs asums, precizitāte, pašironija un tiešums, tomēr kļūdās tie, kas uzskata pirmajā personā rakstītus darbus par realitāti aprakstošiem. Tur ir vairāk vispārinājuma, nekā faktu. Dovlatovam raksturīga prasme savas dzīves epizodes pārvērst par mākslas miniatūrām, bet nejauši sastaptos cilvēkus par pilnvērtīgiem literatūras personāžiem. Īpaši jāizceļ Dovlatovs kā rakstnieks, kas piederēja slavenākai sešdesmito gadu Ļeņingradas literātu grupai, kurā tai skaitā ietilpa nākamais Nobela prēmijas laureāts Josifs Brodskis. Par spīti popularitātei literātu aprindās, Dovlatova prozu kategoriski atteicās publicēt. Mēģinādams sakārtot savu personīgo dzīvi (pēc šķiršanās no visskaistākās Ļeņingradas sievietes – rakstnieku elka), Dovlatovs apmetās Tallinā, kur, lai iegūtu pierakstu, vienlaikus strādāja par kurinātāju un avīzes Padomju Igaunija korespondentu. Vēlāk, kļūdams par šīs pašas avīzes informācijas daļas žurnālistu, iemantoja spožu popularitāti gan igauņu, gan krievu lasītāju vidū un gandrīz panāca sava pirmā rakstu krājuma "Pieci stūri" publicēšanu izdevniecībā Eesti Raamat. Pēc tam, kad pēdējā brīdī atbilstoši Igaunijas PSR Drošības komitejas norādījumiem grāmatas salikums tika iznīcināts, Dovlatovs atgriezies Ļeņingradā.

Pēc emigrācijas uz Ņujorku Dovlatovs nodibināja iknedēļas avīzi Jaunais Amerikānis, par kuras redkolēģijas locekļiem kļuva bijušie Rīgas Žurnālisti Aleksandrs Geniss un Pēteris Vails. Avīze strauji iemantoja popularitāti emigrantu vidū, turklāt viņa stāstus sāka publicēt visprestižākais ASV žurnāls The New Yorker. Pirms viņa no krievu rakstniekiem šo godu izpelnījās tikai Vladimirs Nabokovs. Dzimtenē līdz PSRS sabrukumam rakstnieku ārpus šaurā draugu loka iepazina, pateicoties autora raidījumam raidstacijā Svoboda, kā arī samizdatam.


Antonis Samars

Antonis Samars (, dzimis ) ir grieķu ekonomists un politiķis, no 2012. līdz 2015. gada janvārim bijis Grieķijas premjerministrs.

Dzimis medicīnas profesora ģimenē. 1976. gadā Hārvarda Universitātē ieguvis ekonomista izglītību. Kopš 1977. gada Grieķijas parlamenta deputāts, savukārt 1989. gadā kļuvis par finanšu ministru. Vēlāk ieņēmis ārlietu, kā arī kultūras un sporta ministra amatu. No 2004. līdz 2009. gadam pārstāvējis Grieķiju Eiropas parlamentā. Pēc Samara vadītās partijas "Jaunā demokrātija" uzvaras 2012. gada parlamenta vēlēšanās uzņēmies valdības vadītāja amatu.


Daugavpils iela (Rēzekne)

Daugavpils iela atrodas Rēzeknes pilsētas dienvidu rajonā, tā iet virzienā no ziemeļiem uz dienvidiem, vidusdaļā metot nelielu pagriezienu. Tā ir nedaudz vairāk nekā 1 km gara, un ielu klāj gan asfaltbetons, gan grants tās vidusdaļā. Daugavpils iela ir paralēla pilsētas galvenajai ielai — Atbrīvošanas alejai. Savu nosaukumu iela ieguvusi, pateicoties virzienam (uz Daugavpils pusi). Vēsturiski tās nosaukums nav mainīts.

Krustojumā ar Latgales ielu ir visblīvākā Daugavpils ielas apbūve — pie universālveikala "Rēzekne" un tā tuvumā atrodas vairākas autostāvvietas. Pārējā ielas posmā līdz pat krustojumam ar Robežu ielu ir savrupmāju apbūve. Ielas vidusdaļā skraji izvietotas ēkas. Pirms krustojuma ar F. Varslavāna ielu (virzienā no pilsētas centra) reljefa pacēluma dēļ ir ģeomorfoloģiski stāvākais ielas slīpums.


Jurija Tiņanova iela

Jurija Tiņanova iela (arī J. Tiņanova) atrodas Rēzeknes pilsētas dienvidu rajonā. Tā ir viena no garākajām pilsētas ielām, stiepjoties pāri visam dienvidu rajonam aptuveni 1,6 km garumā, tā ir galvenā artērija, kas savieno Latgales un Ļermontova ielu. Savu nosaukumu iela ieguvusi par godu Rēzeknē dzimušajam ebreju tautības krievu rakstniekam Jurijam Tiņanovam (1894—1943).

Krustojumā ar Latgales ielu ir visblīvākā J. Tiņanova ielas apbūve, ko veido 19. un 20. gs. mijā celtas 1-2 stāvu ēkas. Krustojuma kreisajā pusē atrodas Padomju laikā celta teātra ēka. Tālāk, virzienā uz dienvidiem ielas apbūvi veido savrupmājas. Ielas dienvidu galā, pie krustojuma ar Ļermontova ielu tās labā puse (virzienā no centra) ir neapbūvēta, bet kreisajā pusē atrodas Valsts robežsardzes skolas komplekss.


Brāļu Skrindu iela

Brāļu Skrindu iela ir iela Rēzeknes Centra rajonā. Tās kopējais garums ir 584 m. Iela izvietota perpendikulāri pilsētas galvenajai ielai — Atbrīvošanas alejai — virzienā no austrumiem uz rietumiem. Savu pašreizējo nosaukumu iela ieguvusi starpkaru periodā par godu brāļiem Skrindām (Kazimirs un Antons Skrinda), kas bija aktīvi latviešu garīgās atmodas veicinātāji, darbodamies arī publicistikā. PSRS laikā iela pārsaukta par Padomju ielu, bet pēc valsts neatkarības atgūšanas tai atdots tās iepriekšējais nosaukums.

Ielas apbūvi veido galvenokārt daudzstāvu sabiedriskās ēkas. Brāļu Skrindu ielā un tās tiešā tuvumā atrodas Rēzeknes Kultūras nams, Rēzeknes augstskolas fakultātes ēka, banka, pilsētas centrālā bibliotēka, kā arī citas iestādes un veikali.


Ledus laikmets Latvijā

Ledus laikmets Latvijā ir daļa no kainozoja ēras kvartāra perioda apledojuma, kas sakās pirms 2,58 miljoniem gadu pleistocēna epohā. Latvijas teritoriju kopš tā laika secīgi pārklājuši un atstājuši savus nogulumus 4 apledojumi. Starpledus jeb interglaciālajos periodos, kad klimats kļuva siltāks ledājs, lēnam kūstot, atkāpās uz ziemeļiem. Klimatam kļūstot vēsākam, ledājs atkal uzvirzījās un visu Latvijas teritoriju klāja ļoti biezs monolīts ledājs, kas būtiski ir ietekmējis mūsdienu Latvijas reljefu un to veidojušus nogulumus.

Pēc lielo ledāju atkāpšanās holocēna epohas sākumā pirms aptuveni 12 000 gadu iestājies relatīvi siltāks periods, no ledāja kušanas ūdeņiem izveidojās Baltijas ledus ezers tagadējās Baltijas jūras ieplakas dienvidu un centrālajā daļā. Baltijas ledus ezera maksimālā uzplūduma josla veido Piejūras zemieni ar sekliem ezeriem (piemēram, Liepājas ezeru), kas ir pati jaunākā Latvijas zemes virsmas daļa. Ledājam strauji kūstot, veidojās lieli kušanas ūdeņu daudzumi. Ūdens straumes pirmām kārtām plūda pašā ledājā – pārvietojoties pa ledāja virsu, ar lielu ātrumu un spiedienu tecēja pa ledāja plaisām un kanāliem. Izplūduši no ledāja, ūdeņi varenu upju veidā tecēja pa ledus atstāto teritoriju un veidoja senielejas (piemēram, Gaujas senleju). Straumes nesa sev līdzi iežu daļiņas no ledāja, kas akumulējās sprostezeros un ledus ezeros (piemēram, Zemgales līdzenumā).


Norfolka (Virdžīnija)

Norfolka () ir pilsēta Virdžīnijā, ASV, pie Atlantijas okeāna Hemptonrodsas līča. Ar gandrīz 246,4 tūkstošiem iedzīvotāju (2013. gada dati) tā ir otra apdzīvotākā pilsēta štatā pēc Virdžīnijabīčas.

Dibināta 1682. gadā, nosaukta Anglijas Norfolkas grāfistes vārdā. Zeme tika nopirkta no namdara Nikolasa Vaisa par 4500 kg tabakas. Ilgu laiku pilsēta ir bijusi stratēģisks militārais un transporta punkts. Pilsētā atrodas pasaulē lielākā jūras kara flotes bāze, vairākas universitātes, botāniskais dārzs, ASV ģenerāļa Daglasa Makartura memoriāls un kapavieta, divi NATO stratēģiskie komandpunkti. Katru gadu notiek NATO veltītais starptautiskais Azalea festivāls.


Seišelu futbola izlase

Seišelu futbola izlase ir futbola komanda, kas pārstāv Seišelas starptautiskās sacensībās. Tā ne reizi nav kvalificējusies ne FIFA Pasaules kausam, ne Āfrikas Nāciju kausam.


Autoceļš V774

V774 autoceļš Aknīste—Lietuvas robeža bija Latvijas vietējais autoceļš, kas savienoja autoceļu P73 Aknīstē ar Lietuvas robežu. Autoceļa kopējais garums bija un tas maršruta lielākajā daļā bija klāts ar grants segumu, bet Aknīstē — ar asfaltbetona segumu. Ceļš šķērsoja Jēkabpils novada Aknīsti un Aknīstes pagastu. 2014. gada 17. oktobrī ar Ministru kabineta noteikumiem Nr. 617 pievienots autoceļam P74.


Latvijas Nacionālais vēstures muzejs

Latvijas Nacionālais vēstures muzejs atrodas Brīvības bulvārī 32, Rīgā, Latvijā.


Dienvidu reģions (Islande)

Dienvidu reģions () ir viens no Islandes astoņiem reģioniem valsts dienvidu daļā. Robežojas ar Dienvidu pussalu un ar Galvaspilsētas reģionu rietumos, ar Rietumu reģionu ziemeļrietumos, ar Ziemeļrietumu reģionu ziemeļos, ar Ziemeļaustrumu reģionu ziemeļaustrumos un ar Austrumu reģionu austrumos.

Lielākā pilsēta un administratīvais centrs ir Selfosa. Dienvidu reģiona kopējā platība ir 24 256 km², pēc 2007. gada datiem reģionā dzīvo 23 311 iedzīvotāji. Reģionu apskalo Atlantijas okeāns. Tas ir lielākais reģions Islandē pēc platības un trešais pēc iedzīvotāju skaita.


Aleksejs Tolstojs (1883—1945)

Aleksejs Tolstojs (; dzimis , miris ) bija krievu rakstnieks. Rakstījis dažāda žanra darbus, sākumā arī dzeju, lugas, darbus bērniem, tomēr vairāk pievērsies vēsturiskajiem romāniem un zinātniskajai fantastikai. Daudzi darbi ir izdoti arī latviski.


Baltika (kontinents)

Mūsdienās senā Baltikas kontinenta ieži veido Ziemeļeiropas pamatklintāju jeb Baltijas vairogu.


Galvaspilsētas reģions (Islande)

Galvaspilsētas reģions () ir viens no Islandes astoņiem reģioniem valsts dienvidrietumu daļā. Robežojas ar Dienvidu pussalu dienvidos, ar Dienvidu reģionu austrumos un ar Rietumu reģionu ziemeļos.

Lielākā pilsēta un administratīvais centrs ir Reikjavīka. Galvaspilsētas reģiona kopējā platība ir 1062 km², pēc 2014. gada datiem reģionā dzīvo 209 680 iedzīvotāji. Reģionu apskalo Atlantijas okeāns. Tas ir septītais lielākais reģions Islandē pēc platības un vislielākais pēc iedzīvotāju skaita.


Maskavas "Dinamo" (futbols)

Maskavas "Dinamo" () ir Krievijas futbola klubs, kas spēlē Krievijas futbola Premjerlīgā. Mājas spēles aizvada VTB Arena stadionā.

Dibināts 1923. gadā. Šis ir vecākais Krievijas futbola klubs, līdz 2016. gadam bija vienīgais Krievijas un PSRS futbola klubs, kas vienmēr spēlējis augstākajā līgā, nekad nebija ticis pazemināts uz zemāka līmeņa turnīru, PSRS laikā šo sasniegumu (PSRS kontekstā) dalīja ar Kijivas "Dinamo" klubu. Pēc neveiksmīgas 2015.—2016. gada sezonas tika pazemināts uz Futbola Nacionālo līgu, bet 2016.—2017. gada sezonā tajā uzvarēja un atgriezās Premjerlīgā. Klubs 11 reizes ir izcīnījis PSRS čempiontitulu.


Čerska grēda

Čerska grēda () ir kalnu grēda Krievijas Aizbaikāla novadā. Nosaukta par godu krievu ģeologam un ģeogrāfam Ivanam Čerskim, līdz tam dēvēta par Aļentujas grēdu (Алентуйский хребет). Stiepjas 650 km garumā dienvidrietumu—ziemeļaustrumu virzienā; grēdas ziemeļdaļa ir daļa no ūdensšķirtnes starp Ziemeļu ledus un Kluso okeānu. Grēdas rietumu pusē ir Ingodas un Karengas upju ielejas, austrumu — Ņerčas un Oļengujas ielejas. Vidējais augstums ap 1000—1400 m vjl; augstākais kalns Čingikans (1644 m vjl) izvietojies grēdas ziemeļdaļā. Nogāzēs lapegļu un ciedrupriežu meži.


Islandes reģioni

Islandes reģioni () ir Islandes pirmā līmeņa administratīvais iedalījums. Šie reģioni nav ierakstīti konstitūcijā vai noteikti likumos, bet tos izmanto, lai būtu vieglāk sadalīt Islandes teritoriju. Islande ir sīkāk sadalīta astoņos reģionos, kas savukārt ir sadalīti municipalitātēs.


Zilā latānija

Zilā latānija (Latania loddigesi), arī Raundas latānija, Maurīcijas latānija ir palmu dzimtas suga. Endēma Raundas salai, taču šobrīd sekmīgi reintroducēta citviet un audzēta arī kā krāšņumaugs. Tiek pārdota Maurīcijas audzētavās.


Rietumfjordi

Rietumfjordi () ir viens no Islandes astoņiem reģioniem valsts ziemeļrietumu daļā. Robežojas ar Ziemeļrietumu reģionu un ar Rietumu reģionu dienvidos.

Lielākā pilsēta un administratīvais centrs ir Īsafjērdira. Rietumfjordu kopējā platība ir 22 271 km², pēc 2007. gada datiem reģionā dzīvo 7300 iedzīvotāji. Reģionu apskalo Atlantijas okeāns. Tas ir sestais lielākais reģions Islandē pēc platības un vismazākais pēc iedzīvotāju skaita.


Rietumu reģions (Islande)

Rietumu reģions () ir viens no Islandes astoņiem reģioniem valsts rietumu daļā. Robežojas ar Ziemeļrietumu reģionu austrumos, ar Dienvidu reģionu dienvidaustrumos, ar Galvaspilsētas reģionu dienvidos, ar Rietumfjordiem ziemeļos.

Lielākā pilsēta un administratīvais centrs ir Akranesa. Rietumu reģiona kopējā platība ir 9554 km², pēc 2007. gada datiem reģionā dzīvoja 15 300 iedzīvotāji. Reģionu apskalo Atlantijas okeāns. Tas ir piektais lielākais reģions Islandē pēc platības un piektais lielākais pēc iedzīvotāju skaita.


Tīkla pāršķēlums

Tīkla pāršķēlums () ir tiešsaistes lietotāju sadalīšana divās grupās, ko rada kļūda savienojumā vai serverī. Tā mēdz notikt tīklos, kur retranslēšanu nodrošina vairāki savā starpā savienoti serveri, tādēļ viena datora bojājums var radīt situāciju, kad kāda lietotāju daļa tiek atvienota no pārējiem tīkla lietotājiem. Termins visbiežāk tiek lietots saistībā ar IRC tīkliem.


Ziemeļaustrumu reģions (Islande)

Ziemeļaustrumu reģions () ir viens no Islandes astoņiem reģioniem valsts ziemeļaustrumu daļā. Robežojas ar Ziemeļrietumu reģionu rietumos, ar Dienvidu reģionu dienvidrietumos un ar Austrumu reģionu austrumos.

Lielākā pilsēta un administratīvais centrs ir Agireiri. Ziemeļaustrumu reģiona kopējā platība ir 21 968 km², pēc 2007. gada datiem reģionā dzīvo 28 618 iedzīvotāji. Reģionu apskalo Atlantijas okeāns. Tas ir trešais lielākais reģions Islandē pēc platības un otrais lielākais pēc iedzīvotāju skaita.


Ziemeļrietumu reģions (Islande)

Ziemeļrietumu reģions () ir viens no Islandes astoņiem reģioniem valsts ziemeļrietumu daļā. Robežojas ar Ziemeļaustrumu reģionu austrumos, ar Dienvidu reģionu dienvidos, ar Rietumu reģionu rietumos un ar Rietumfjordiem ziemeļrietumos.

Lielākā pilsēta un administratīvais centrs ir Skāgarstrenda. Ziemeļrietumu reģiona kopējā platība ir 12 737 km², pēc 2007. gada datiem reģionā dzīvo 7 810 iedzīvotāji. Reģionu apskalo Atlantijas okeāns. Tas ir ceturtais lielākais reģions Islandē pēc platības un septītais lielākais pēc iedzīvotāju skaita.


Žans Pjērs Beltuāzs

Žans Pjērs Moriss Žoržs Beltuāzs (; — ) bija Francijas auto un motosportists, kas bija pazīstams ar karjeru Formula 1 pasaules čempionātā. Viņš ir sacīkšu braucēju Antonija un Žiljēna Beltuāzu tēvs, kā arī Fransuā Sevēra sievasbrālis.


Izkliedētā skaitļošana

Izkliedētā skaitļošana jeb izkliedētā datošana () ir datorzinātnes nozare, kas pēta izkliedētas sistēmas. Izkliedētas sistēmas ir programmatūras sistēmas, kuras komponentes ir atsevišķas sistēmas, kas savienotas tīklā un koordinē savu darbību apmainoties ar ziņojumiem. Komponentes savā starpā sazinās, lai kopīgi sasniegtu kādu vienu konkrētu mērķi. Trīs izkliedētas sistēmas raksturojošas īpašības ir: komponenšu laiksakritība (), vienota pulksteņa neesamība un neatkarīga komponenšu atteice.


Gunārs Čipēns

Gunārs Čipēns (dzimis Rīgā, miris ) bija Padomju un Latvijas zinātnieks, Latvijas Zinātņu akadēmijas īstenais loceklis, profesors, habilitēts ķīmijas doktors, valsts emeritētais zinātnieks.


Isašars Falkensons Bērs

Isašars Falkensons Bērs (, dzimis 1746. gadā, miris 1817. gadā) bija Lietuvā dzimis ebreju izcelsmes dzejnieks un ārsts. Tiek uzskatīts par pirmo vācvalodīgo ebreju dzejnieku. Kādu laiku bija tirgotājs Aizputē, no 1768. līdz 1773. gadam mācījās medicīnu dažādās vācu universitātēs. Berlīnē iepazinās ar Mozesu Mendelsonu. 1772. gadā Jelgavā un Leipcigā anonīmi publicēja krājumu "Polijas ebreja dzejas", kuru veltīja Piltenes apgabala landrātam Frīdriham Ēvaldam fon Firksam.

No 1773. līdz 1775. gadam strādāja par ārstu Aizputē, vēlāk Mogiļevā, Sanktpēteburgā, Kamjanecā-Podiļskā, kur miris. 1781. gadā kā Gabriels Grigorjevičs pārgāja pareizticībā. Pārvaldīja jidišu, vācu, franču, krievu un latīņu valodas.


Mačala

Mačala (; ) ir pilsēta Ekvadoras dienvidrietumu daļā, Eloro provinces administratīvais centrs. Tā atrodas pie Gvajakilas līča auglīgā zemienē. Mačalā dzīvo 241 606 (2010. gada dati) iedzīvotāju, tā ir ceturtā lielākā pilsēta valstī un otra nozīmīgākā ostas pilsēta. To mēdz saukt par Pasaules banānu galvaspilsētu.


Simeons Ivanovičs Lepnais

Simeons Ivanovičs Lepnais (; dzimis , miris ) bija Maskavas kņazs un Vladimiras lielkņazs no 1340. līdz 1353. gadam. Turpināja savā tēva, Ivana Kaļitas politiku, darbojoties kā Zelta Ordas Krievzemes vietvaldis. Karoja ar Novgorodu un Lietuvu, tomēr maz iesaistījās krievu kņazu savstarpējās cīņās. 1348. gadā no Novgorodas atdalījās Pleskavas Republika. 1353. gadā Simeons Lepnais kopā ar bērniem nomira mēra epidēmijā.


Vikipēdija:Vikipēdijas latviešu valodā 2015. gada lasītāju aptauja

Šajā lapā ir apkopoti jautājumi, kas varētu tikt uzdoti Vikipēdijas aptaujā tās lasītājiem.

Vecums Dzimums Nodarbošanās Latvisko Vikipēdiju Tu: tikai lasi veic sīkus labojumus papildini Kādiem mērķiem Tu meklē informāciju Vikipēdijā? Kādas tematikas rakstus Tu pārsvarā meklē? Par kādiem tematiem informācijas visvairāk trūkst? Kas Tev patīk tieši Vikipēdijā latviešu valodā? Kā Tu vērtētu faktu precizitāti? (1-10) Kā Tu vērtētu informācijas neitralitāti? (1-10) Kā Tu vērtētu latviešu valodas kvalitāti? (1-10) Vikipēdijā nākotnē rakstu skaits palielināsies, vai vēlies redzēt: vairāk rakstu, bet īsākus, mazāk rakstu, bet garākus. Citi ieteikumi/komentāri Vikipēdijas attīstībai? jāprecizē, lai nebūtu atbildes no sērijas — "rakstiet vairāk rakstus" Domāts vairāk, varbūt kādā citā Vikipēdijā ir kāda smuka "fīča", kas nav mums u.t.t.

Vēl ieteikumi aptaujai FRK uzskata, ka noteikti jāprecizē (jāuzliek ar sarkaniem burtiem boldā), ka aptauja ir par Vikipēdiju latviešu valodā, nevis Vikipēdiju vispār (cilvēki var arī nesaprast, ja to neuzsvērtu) Kā Tu visbiežāk nonāc Vikipēdijā latviešu valodā? (piemēram, no Google rezultātiem, citu valodu Vikipēdijām, grāmatzīme paŗlūkprogrammā, cita cilvēka iedotas adreses) Varbūt kādu jautājumu saistībā ar atsaucēm... Vai nebūtu uzbāzīgi beigās pajautāt, vai veido rakstus Vikipēdijā un kāpēc neesi to mēģinājis? Tikai tad šis jāsasaista ar jautājumu "Latvisko Vikipēdiju Tu", jo tur viens no atbilžu variantiem ir "Papildinu"


Sudan Airways

Sudan Airways () ir Sudānas nacionālā lidsabiedrība. Pieder Sudānas valdībai. Galvenais birojs atrodas galvaspilsētā Hartūmā, un galvenā lidosta ir Hartūmas starptautiskā lidosta.


Čihačova grēda

Čihačova grēda () ir kalnu grēda Krievijā un Mongolijā. Izvietojusies Altaja kalnu sistēmas dienvidaustrumos. Ziemeļdaļa stiepjas pa Altaja Republikas un Tivas robežu, tālāk — pa Krievijas un Mongolijas robežu un iestiepjas Mongolijas teritorijā, kur atrodas arī grēdas augstākais kalns Ihturgenūls (4029 m vjl). Daļa grēdas ietilpst Altaja rezervātā. Nosaukta par godu krievu ģeogrāfam un ceļotājam Pjotram Čihačovam. Grēda veidota no smilšakmeņiem, slānekļiem, kaļķakmeņiem, kvarcītiem. Nelieli šļūdoņi. Nogāzēs galvenokārt stepes.


Atvārsnītes

Atvārsnītes ir īpašas poras augu epidermā, kuras nodrošina transpirāciju un gāzu maiņu ar apkārtējo vidi. Katru poru ieskauj divas slēdzējšūnas, kuras regulē poras atvērumu. Augs caur atvārsnītēm uzņem gaisu, lai izmantotu tajā esošo oglekļa dioksīdu (CO₂) fotosintēzei un skābekli respirācijai. Fotosintēzes laikā no ūdens atdalītais skābeklis kā lieks reakcijas blakusprodukts tiek izvadīts no auga caur atvārsnītēm. Gāzu maiņas laikā lapas zaudē ūdeni tam iztvaikojot caur atvārsnītēm. Šo procesu sauc par transpirāciju.

Izņemot aknu sūnas, atvārsnītes ir visiem sauszemes augiem. Divdīgļlapjiem raksturīgs lielāks skaits atvārsnīšu lapas apakšpusē, kamēr viendīgļlapjiem atvārsnīšu skaits parasti ir līdzīgs gan uz augšējās, gan apakšējās epidermas. Augiem ar peldošām lapām nereti atvārsnītes ir atrodamas tikai uz lapas virsējās epidermas.


Lietus cilvēks

"Lietus cilvēks" (), arī "Lietus vīrs", ir 1988. gada ASV drāmas filma, kuras režisors ir Berijs Levinsons.

Filma ir par japiju, kas pēc sava tēva nāves uzzina, ka viņam ir ar autismu slims brālis, kam savukārt tēvs ir atstājis mantojumā visu naudu. Tajā galvenās lomas attēlo Dastins Hofmans, Toms Krūzs un Valērija Golino.

Filma saņēma pozitīvas atsauksmes, uzteikts Hofmana tēlojums un filmas scenārijs. "Lietus cilvēks" nominēts Amerikas Kinoakadēmijas balvai astoņās nominācijās. Balva iegūta labākās filmas, labākā režisora, labākā aktiera (Hofmans) un labākā oriģinālscenārija kategorijā. Filma ieguva galveno balvu arī 39. Berlīnes starptautiskajā kinofestivālā.


Stiklavaržu dzimta

Stiklavaržu dzimta (Centrolenidae) ir bezastaino abinieku (Anura) dzimta, kuras areāls aptver lielāko Neotropikas daļu. Dzimtai pieder aptuveni 150 sugas, kuras tiek iedalītas 12 ģintīs un 3 apakšdzimtās. Šīs dzimtas sugām raksturīgi, ka tās visas ir samērā līdzīgas.


Drošsirdis

"Drošsirdis" () ir 1995. gada amerikāņu episka vēsturiskā viduslaiku kara drāma, kuras režisors ir Mels Gibsons, kas ir arī galvenās lomas attēlotājs. Filmas sižets veidots pēc Aklā Harija (Blind Harry) episkās poēmas The Actes and Deidis of the Illustre and Vallyeant Campioun Schir William Wallace.

Filma ir par Viljamu Vollesu, kas vadīja skotu pretošanos angļu varai Pirmā Skotijas neatkarības kara laikā. Tajā galvenās lomas attēlo Gibsons, Sofija Marso, Patriks Makguhans, Ketrīna Makormaka.

Šī tiek ierindota starp vēsturiski neprecīzākajām mūsdienu filmām. "Drošsirdis" tika nominēts Amerikas Kinoakadēmijas balvai desmit nominācijās. Balva tika iegūta labākās filmas, labākā grima, labākā operatora darba, labākās skaņas montāžas un labākā režisora kategorijā.


Čīles arhipelāgs

Čīles arhipelāgs () vai Patagonijas arhipelāgs () ir apzīmējums Čīles piekrastes salām Klusajā okeānā uz dienvidiem no Čakao šauruma. Arhipelāgs ir Krasta Kordiljeru iegrimušais turpinājums okeānā. Veidojas no vairākām lielām salām (Čiloje, Velingtona sala, Santainesas sala) un vairākiem simtiem nelielu saliņu un klinšu (Čonu arhipelāgs, Karalienes Adelaidas arhipelāgs, Kampanas arhipelāgs u.c.). Salās mērens, ļoti mitrs jūras klimats. Nokrišņi ap 3000 mm gadā, mēneša vidējā temperatūra no 3—7 °C līdz 9—14 °C, stipri vēji. Ziemeļu daļa galvenokārt mūžzaļie meži, dienvidu — notofāgu—skujkoku meži.


Brokastu klubs

"Brokastu klubs" () ir 1985. gada ASV komēdijdrāmas filma, kuras režisors, scenārija autors un producents ir Džons Hjūzs.

Filma ir par pieciem pusaudžiem, katrs no kuriem pārstāv savu sociālo grupu, kam sestdiena jāpavada skolā izdarīto pārkāpumu dēļ. Tajā galvenās lomas attēlo Emilio Estevess, Pols Glīsons, Entonijs Maikls Holls, Džons Kapeloss, Džads Nelsons, Mollija Ringvolda un Elija Šīdija.

Kritiķi šo uzskata par vienu no visu laiku labākajām vidusskolu filmām, kā arī par vienu no labak atmiņā paliekošajiem Hjūza darbiem. Entertainment Weekly to ierindoja pirmajā vietā 50 labāko vidusskolu filmu sarakstā.


Badahosa

Badahosa () ir Spānijas pilsēta valsts dienvidrietumu daļā netālu no robežas ar Portugāli. Pilsēta atrodas Estremaduras autonomajā apgabalā un Badahosas provincē un Gvadjanas upes kreisajā krastā. Pilsēta atrodas 230 kilometru attālumā no Portugāles galvaspilsētas Lisabonas un 400 kilometru attālumā no Spānijas galvaspilsētas Madrides. Badahosas provinces administratīvais centrs un lielākā pilsēta. Pilsētas kopējā platība ir 1 470 km², pēc 2021. gada datiem pilsētā dzīvo 150 610 iedzīvotāji un tā ir 32. lielākā pilsēta Spānijā pēc iedzīvotāju skaita.

Badahosa ir dibināta 875. gadā. Pilsētas teritorijā atrodas daudzas viduslaiku celtnes.


Tonijs Ebots

Entonijs Džons "Tonijs" Ebots (; dzimis ) ir Austrālijas politiķis, bijušais valsts premjerministrs.

Dzimis Londonā, Apvienotajā Karalistē, viņa tēvs ir anglis, māte — austrāliete. 1960. gadā kopa ar vecākiem emigrējis uz Sidneju Austrālijā. Studējis Sidnejas Universitātē un Karalienes koledžā Oksfordā.

Pēc universitātes absolvēšanas bijis žurnālists, menedžeris, politiskais padomnieks. 1992. gadā kļuvis par Australians for Constitutional Monarchy grupas prezidentu. Amatu saglabājis līdz ievēlēšanai parlamentā 1994. gadā. Pirmoreiz Austrālijas valdībā nokļuva 1998. gadā, kad kļuva par nodarbinātības, darba attiecību un mazo biznesu ministru, amatā atradies līdz 2003. gadam, kad kļuva par veselības un novecošanas ministru (amatā līdz 2007. gadam). Parlamentā no 2001. līdz 2007. gadam ieņēmis Pārstāvju palātas līdera amatu, no 2009. līdz 2013. gadam bijis opozīcijas līderis. Kopš 2009. gada ir savas pārstāvētās Liberālās partijas līderis. 2013. gadā ticis ievēlēts Austrālijas premjerministra amatā. 2015. gada 15. septembrī viņu amatā nomainīja Melkolms Tērnbulls.


Gutācija

Gutācija (no — 'piliens') ir ksilēmas šķidruma pilienu izdalīšanās lapu malu vai galu rajonā. Gutācija sastopama vairākiem augiem, bet īpaši bieži šis process novērojams lakstaugiem.


Google Docs

Google Docs, Sheets un Slides ir bezmaksas internetā bāzēts teksta procesors, izklājlapu un prezentāciju programma. Šo pakalpojumu piedāvā Google savā Google Drive pakalpojumā. Agrāk šis bija arī failu glabāšanas pakalpojums, tomēr šo funkciju pārņēma Google Drive.

Google Docs ļauj lietotājam izveidot un labot dokumentus tiešsaistē kopā ar citiem lietotājiem. Pakalpojums pieejams tīmekļa lietotnes, Chrome lietotnes un mobilās lietotnes veidā. Lietotnes ir savietojamas ar Microsoft Office failu formātiem. Paketē ietilpst arī Google Forms, Google Drawings un Google Fusion Tables. Forms un Fusion Tables pieejamas vienīgi tīmekļa lietotņu veidā, Drawings — arī Chrome lietotnes veidā. Visi Google Docs dokumenti pēc noklusējuma tiek saglabāti arī Google Drive.


Nacionālais vēsturisko vietu reģistrs

Nacionālais vēsturisko vietu reģistrs (, NRHP) ir ASV federālās valdības oficiāls apgabalu, objektu, ēku, struktūru, kas ir saglabāšanas vērtas, saraksts.

Saraksts tika iedibināts 1966. gadā ar nacionālo vēsturisko saglabāšanas aktu. No kopumā vairāk nekā 1 miljona reģistrā iekļautajām vienībām 80 tūkstoši ir izdalītas atsevišķi. Pārējās vienības ir iedalītas sarakstā norādītos vēsturiskos apgabalos. Katru gadu reģistram tiek pievienotas apmēram 30 000 vienību, kas tiek izdalītas atsevišķi vai tiek iekļautas citu objektu sastāvā. Sarakstā iekļautajiem objektiem aizsardzība netiek garantēta. Lielāko saraksta pastāvēšanas laiku to uztur Nacionālo parku dienests (National Park Service).


Edvards Bruks

Edvards Viljams Bruks (; dzimis , miris ) bija amerikāņu politiķis, pārstāvējis Republikānisko partiju.

1966. gadā Bruks kļuva par pirmo afroamerikāni, ko iedzīvotāji ievēlējuši Senātā. Par nākamo iedzīvotāju ievēlēto afroamerikāni, kas ievēlēts Senātā, kļuva demokrāte Kerola Mozlija Brauna no Ilinoisas štata 1993. gadā. Saskaņā ar 2014. gada datiem Bruks ir vienīgais afroamerikānis, kas Senāta aizvadījis vairākus termiņus. Pirms ievēlēšanas Senātā bijis Masačūsetsas štata ģenerālprokurors (1963—1967).

Dzīves pēdējo pusotru gadu bijis vecākais dzīvais bijušais senators.


Kārlis Manteifels-Cēge

Kārlis barons Manteifels-Cēge (, dzimis , miris ) bija Kurzemes muižnieks, 14 muižu (Kazdangas u.c.) pēdējais īpašnieks, Kurzemes landtāga deputāts, Aizputes apriņķa maršals un memuāru rakstnieks.

Pēc Jelgavas ģimnāzijas absolvēšanas studēja tautsaimniecību Vācijā (Bonnā un Hallē). Daudzas Manteifela-Cēges muižas cieta 1905. gada revolūcijas laikā, bet pats Manteifels-Cēge pārcēlās uz Volīniju. Pirmā pasaules kara laikā tika deportēts uz Vjatku, no kurienes izbēga, un caur Japānu un ASV ieradās Vācijā, vēlāk piedaloties karā vācu pusē. No 1918. līdz 1920. gadam - Dzelzs divīzijā. Pēc Latvijas agrārās reformas, kad Manteifela-Cēges īpašumi tika atsavināti, palika uz dzīvi Vācijā. Publicējis memuārus Meine Siedlungsarbeit in Kurland.


Zīriņu apakšdzimta

Zīriņu apakšdzimta (Sterninae) ir viena no kaiju dzimtas (Laridae) apakšdzimtām, kas apvieno 46 mūsdienās dzīvojošas sugas un kas tiek iedalītas 11 ģintīs. Zīriņi ir sastopami visā pasaulē, ligzdojot visos kontinentos, Antarktīdu ieskaitot. Vistālāk ziemeļos ligzdo jūras zīriņš (Sterna paradisaea), bet vistālāk dienvidos — Antarktikas zīriņš (Sterna vittata). Zīriņu apakšdzimtas putni uzturas pie jūrām, upēm un citām ūdenstilpēm.

Zīriņiem salīdzinoši ar citiem putniem ir garš mūžs un tie ir samērā brīvi no dažādiem parazītiem, kā arī tiem ir maz dabīgo ienaidnieku. Tomēr daudzu sugu populācija mūsdienās samazinās dēļ cilvēku saimnieciskās darbības. Apdraudējumu rada dzīves telpas zaudēšana, ūdens piesārņojums, ligzdošanas koloniju regulāra traucēšana un dažādu introducēto, zīriņiem kaitīgo dzīvnieku savairošanās putnu apdzīvotajās vietās. Viena no visapdraudētākajām zīriņu sugām ir Ķīnas cekulzīriņš (Thalasseus bernsteini). Starptautiski ir uzsākta zīriņu sugu aizsardzība, bet tropos vietējjie iedzīvotāji zīriņu olas joprojām izmanto pārtikā.


Zīriņi

Zīriņi jeb jūras zīriņi (Sterna) ir kaiju dzimtas (Laridae) ģints, kas apvieno 13 mūsdienās dzīvojošas jūras putnu sugas. Šai grupai pieder liela auguma zīriņu sugas, tām ir raksturīgs balts ar pelēku apspalvojums, parasti koši melna galvas virsa. Sastopamas piekrastes zonā.


Matiass Rusts

Matiass Rusts (, dzimis ) ir vācu amatierpilots, kas 1987. gada 28. maijā veica nosēšanos Maskavā, netālu no Sarkanā laukuma, kad bija nelegāli veicis lidojumu no Helsinkiem. Šī lidojuma rezultātā no amata tika atceltas vairākas augstas PSRS amatpersonas, to skaitā aizsardzības ministrs Sergejs Sokolovs. Rusts tika notiesāts uz četriem gadiem cietumā, tomēr pēc vairāk nekā gada tika atbrīvots, un viņam tika ļauts atgriezties Vācijā.


Vandela jūra

Vandela jūra (), arī Makinlija jūra (), ir Ziemeļu Ledus okeānam piederīga malas jūra ziemeļos no Grenlandes. Nosaukta par godu dāņu polārpētniekam un hidrogrāfam Karlam Frederikam Vandelam (1843—1930), kurš 1906.—1908. gada ekspedīcijā pētīja Grenlandes piekrasti. Jūras robežas nav oficiāli noteiktas, bet tiek uzskatīts, ka tā stiepjas no Morisa Džesepa raga rietumos līdz Ziemeļaustrumu ragam Grenlandes ziemeļos vai līdz Svalbāras ziemeļrietumu galam. Frama šaurums dienvidos to savieno ar Grenlandes jūru. Vandela jūras akvatoriju gada lielāko daļu klāj ledus. Jūras krastā Princeses Dagmaras salā ierīkota Dānijas polārstacija Statjonnorda. Grenlandes piekrastē vairāki lieli fjordi to skaitā Independensas fjords.


ASV Nacionālo parku dienests

Nacionālo parku dienests (, NPS) ir ASV federālās valdības aģentūra, kas pārvalda visus ASV nacionālos parkus, vairākus nacionālos pieminekļus un dažādus citus saglabājamus un vēsturiskus objektus.

Dienests tika dibināts . Atrodas ASV Iekšlietu departamenta pakļautībā. Dienestā strādā vairāk nekā 21,9 tūkstoši darbinieku, kas pārvalda 405 vienības, no kurām 59 ir nacionālie parki. Kopā tiek pārvaldīti 340 tūkstoši km sauszemes un 18,2 tūkstoši km okeānu, ezeru, ūdenskrātuvju. Pašreizējais dienesta direktors ir Čārlzs Sems III .


Tenreku dzimta

Tenreku dzimta (Tenrecidae) ir Āfrikas kukaiņēdāju virskārtas tenrekveidīgie zīdītāji. Tie mīt dažādās ekoloģiskās nišās Madagaskarā un Āfrikā.